Predsednik SAD Donald Tramp i premijer Izraela Benjamin Netanjahu s potpisanom objavom o Golanskoj visoravni\nOdluka američkog predsednika Donalda Trampa (Trump) da SAD priznaju izraelski suverenitet nad Golanskom visoravni mogla bi otežati mirovni proces na Bliskom istoku, ali i postaviti presedan za druge slučajeve vojnog osvajanja teritorija, pišu svetski mediji, dodajući da bi to moglo i pomoći izraelskom premijeru Benjaminu Netanjahuu na predstojećim parlamentarnim izborima.\nOdlukom o priznanju izraelskog suvereniteta nad Golanskom visoravni Tramp je dodatno obesmislio svoje obećanje da će doneti "konačni dogovor" za okončanje arapsko-izraelskog sukoba, ali i postavio "opasan presedan" s mogućim posledicama daleko izvan regiona Bliskog istoka, ocenjuje Fajnenšl tajms (The Financial Times) i ističe da se time "kompromituje pozicija Zapada, na primer, o ruskoj aneksiji Krima".\nRezolucija Saveta bezbednosti UN 242 doneta nekoliko meseci pošto je Izrael proglasio pobedu u Šestodnevnom ratu 1967., koja naglašava "neprihvatljivosti sticanja teritorije ratom", bila je srž potonjih razgovora o arapsko-izraelskom sukobu, ali je Tramp još jednom pokazao bezobzirno nepoštovanje međunarodnih normi, piše britanski list.\nTramp je već pokazao da misli da može pogaziti međunarodne konvencije, ukazuje Fajnenšl tajms, podsećajući da je američki predsednik ignorisao upozorenje arapskih i evropskih saveznika u promeni višedecenijske politike SAD kada je priznao Jerusalim kao prestonicu Izraela.\nS podrivanjem dva od tri osnovna pitanja u srcu sukoba - statusa spornog svetog grada i povratka okupiranih teritorija, postoji zabrinutost šta će biti s trećim - pravom na povratak palestinskih izbeglica. Fajnenšl tajms piše da Tramp možda misli da bi mogao primorati Palestince na dogovor, ali je to "potpuno neodgovorno i rizikuje podsticanje više ekstremizma i nestabilnosti i regionu".\nS druge strane, Volstrit džornal (The Wall Street Journal) u uredničkom komentaru piše da je odluka o Golanskoj visoravni "principijelna podrška savezniku i realistična u priznavanju Bliskog istoka takav kakav jeste".\nUz ocenu da je Trampovu spoljnopolitičku doktrinu "principijelnog realizma" teško razlučiti ili definisati njegovom Tviter politikom, uticajni konzervativni list posle Trampove najave prošle nedelje napisao je da je odluka o Golanskoj visoravni "zasnovana na nečemu mimo ličnih impulsa i ima smisla za američke i izraelske interese".\nScenario po kojem bi Izrael vratio Golansku visoravan Siriji u okviru šireg mirovnog rešenja, još je manje verovatan s haosom dugog sirijskog građanskog rata, pošto je ta zemlja sada podeljena s prisustvom džihadističkih ekstremista i iranskih lojalista, ocenjuje Volstrit džornal. Ako Izrael ne kontroliše Golan, tom visoravni bi mogli dominirati Hezbolah ili Islamska država, a "obe realnosti su neprihvatljive Izraelu", zaključuje list.\nVolstrit džornal priznaje da bi tajming priznanja mogao pomoći Netanjahuu na izborima, ali dodaje da tema Golana nije sporna u Izraelu. Isto tako je očekivano da se arapske zemlje usprotive, ali i to će, objašnjava list, izbledeti kao njihov gnev kada je Tramp premestio američku ambasadu u Jerusalim.\nU okviru procene daljeg razvoja, Volstrit džornal navodi da priznavanje Golana šalje poruku Rusiji, zaštitniku Sirije, da SAD priznaju da je građanski rat promenio realnost u Siriji i da nema povratka na "nepostojeći status kvo", dok Palestincima govori da povratak na granice pre 1967. više nije realističan, što znači da će morati da prihvate neko izraelsko prisustvo na "okupiranim teritorijama" ako žele rešenje dve države.\nTramp je odlukom o Golanu "napravio kontroverzu gde ne bi trebalo da postoji", ocenjuje se u uredničkom komentaru Njujork tajmsa (The New York Times), dodajući da je pritisak na Izrael da okonča okupaciju na Golanu oslabio s početkom sirijskog rata 2011. i intervencijom iranskih i ruskih snaga koje podržavaju Asadov režim.\nPriznanje izraelske pretenzije na Golansku visoravan je poslednja u nizu odluka, kao preseljenje ambasade SAD iz Tel Aviva u Jerusalim i povlačenje iz iranskog nuklearnog sporazuma, koje pokazuju nepopustljivu podršku Trampove administracije izraelskoj konzervativnoj vladi, piše Njujork tajms, ali podvlači da je Tramp, iako se predstavlja kao čvrst pregovarač, prepustio dragocenu američku decenijama građenu diplomatsku prednost, u zamenu za ništa što bi koristilo SAD.\nUticajni liberalni list podseća da je administracija Ronalda Regana (Reagan), kada je 1981. Izrael tvrdio da je anektirao Golansku visoravan, uzvratila suspenzijom sporazuma o strateškoj saradnji s Izraelom. Izraelski premijer Benjamin Netanjahu se, međutim, suočava s teškom borbom za reizbor i zamolio je Trampa za taj potez, koji jača njegovu tvrdnju da na najbolji način može čuvati bezbednost Izraela zbog bliskih veza s Belom kućom, ukazuje Njujork tajms.\nDok se Tramp nada da će mu njegova odluka povećati podršku među proizraelskim evangelistima i američkim Jevrejima, verovatnije je, ocenjuje list, da će povećati rastuće podele među Amerikancima oko nepopustljive podrške administracije Netanjahuu i njegovom štetnom efektu po američke interese.\nPodrška prijatelju pre svega\nI Vašington post (The Washington Post) ocenjuje da se odluka o Golanskoj visoravni može posmatrati kroz odnos Trampa i Netanjhua i da je to još jedan primer kako dva desničarska lidera međusobno jačaju svoje pozicije.\nMada kritičari upozoravaju da Tramp postavlja problematičan novi presedan koji bi mogao opravdati druge zemlje u širenju svojih teritorija osvajanjem, to je sekundarno u odnosu na drugi imperativ - "isporučivanje 'političkog poklona' Netanjahuu" koji se suočava s teškom borbom uoči izbora 9. aprila, ocenjuje se u tekstu vašingtonskog lista.\nDok je Tramp ojačao Netanjahua nizom jednostranih poteza koje je pozdravila izraelska desnica, Netanjahu, "miljenik američkih konzervativaca", podržao je glavne Trampove političke napore, poput povlačenja iz iranskog sporazuma ili izgradnje zida na granici s Meksikom. S druge strane, piše list, dok Netanjahu jača Trampov status među tvrdokornim republikancima i evangelistima, dolazi do postojanog slabljenja podrške Izraelu među demokratama.\nGolan i Krim\nBlumbergov (Bloomberg) kolumnista Leonid Beršidski ukazuje da se saveznici ruskog predsednika Vladimira Putina i kritičari Donalda Trampa poigravaju s vezama između američkog priznavanja Golanske visoravni kao dela Izraela i priznanja ruske aneksije Krima, ali ocenjuje da je reč o tankoj paraleli i površnoj sličnosti - sirijsku i ukrajinsku teritoriju zauzele su susedne zemlje uz upotrebu vojne sile i obe su anektirane iz strateških razloga.\nIzjava američkog državnog sekretara Majka Pompea (Mike Pompeo) koja je trebalo da ospori vezu između Golana i Krima, samo je poslužila za jačanje poređenja, piše Beršidski, citirajući portparolku ruske diplomatije Mariju Zaharovu koja je rekla da je posle Pompeove izjave o zaštiti bezbednosne situacije Izraela trebalo "automatski uslediti" priznanje Krima, gde je u pitanju zaštita ruskih bezbednosnih interesa.\nU pitanju je očigledna kontradikcija, smatra kolumnista Blumberga, pošto ruski argument nije da Tramp treba da prizna Golansku visoravan kao izraelski a potom Krim kao ruski, već da aneksiju Golana visoravni ne bi trebalo priznati jer krši međunarodno pravo.\nBeršidski podseća da o Golanu postoji rezolucija Saveta bezbednosti UN, ali ne i o Krimu pošto je Rusija sprečila pokušaje da se usvoji takav akt. U odsustvu opšteg pravila, međutim, lako je isticati razlike između Krima i Golana, piše on i ukazuje da je pravilo usvojeno posle Drugog svetskog rata kojim se zauzimanje tuđih teritorija ne priznaje možda najvažnije u trenutnom međunarodnom poretku, jer je to ključni razlog što su danas osvajački ratovi izuzetno retki.\n"To je jedan slučaj gde je zvanična linija ruskog Ministarstva spoljnih poslova o Golanu ispravna; takođe bi trebalo da se primenjuje i na Krim", zaključuje kolumnista Blumberga.


Fudbaleri Napretka iz kola u kolo potvrđuju odličnu formu, dodavši minulog vikenda i šestu pobedu u ovoj superligaškoj sezoni. U Kruševcu je pobeđen Rad sa 2:0, pri čemu je sudbina gostiju bila zapečena već posle 20 minuta – strelci su bili Vukanović i Urošević, a da je Urošević u drgom poluvremenu iskoristio jedanaesterac, pobeda i bila i ubedljivija. Napredak je četvrti je na tabeli, sa 22 boda, a u subotu gostuje Novom Pazaru koji je pri dnu tabele.\nNa žalost, daleko od od dobre forme su fudbalerke Napretka, koje su u 8. superligaškom kolu pretrpele poraz kakav ne pamte – vodeći na tabeli Spartak pobedio ih je u Subotici sa 11:0. U idućem kolu ih čeka novo iskušenje – gostovanje u Zemunu odličnoj Slozi.\nTemnić 1924 nastavlja dominaciju u Srpskoj ligi Istok. U 10. kolu u Varvarinu je pobedio Timok iz Zajecara sa 1:0, dok je istim rezultatom slavio i Trstenik PPT u Prahovu protiv Dunava. Temnić vodi na tabeli sa 26, Trstenik je četvrti sa 19. bodova.\nTrajal je u prvenstvu Zone Zapad stigao i do devete pobede, deklasiracši Bošnjane sa 5:0, a kako je OFK Topličanin poražen od OFK Lugomira sa 4:1, „gumari“ sada imaju četiri boda više od ekipe iz Prokuplja.\nPovodom 90 godina od osnivanja FK 14. oktobar odigrana je tradicionalna utakmica veterana ovog kluba i Trajala. Utakmica je protekla u fer i korektnom nadmetanju, a rezultat u drugom planu, ali su veterani Trajala na kraju slavili sa 1:0.\nKošarkaši Napredak Rubina doživeli su i drugi poraz u Košarkaškoj ligi Srbije – u Zemunu poraženi su od ekipe Mladost Admiral sa 88:73. U trećem kolu najzad će igrati pred svojim navivijačima, u sobotu protiv kraljevačke Sloge.\nPočelo je takmičenje u odbojkaškim ligama. U Prvoj B ligi Napredak 037 je pobedio Užice u gostima sa 3:1, dok je Antena izgubila u Mladenovcu sa 3:0. U Drugoj ligi Zapad odbojkaši Knez Lazara su savladali Lotus sa 3:0. U 4. kolu takmičenja mlađih kategorija Juniorske lige za devojčice, kruševačka Mladost 2000 pobedila je domaći Trstenik sa 3:0 i time ostvarila plasman u finale i borbu za 12 najboljih u Srbiji.\nKuglaši Car Lazara poraženi su u 6. kolu Super lige na gostovanju Beogradu sa 8:0, pri čemu je domaćine predvodio sjajni reprežentativac Simijonović i sa 690 čunjeva poneo titulu igrača kola. Car Lazar je sedmi na tabeli, a u sledećem kolu dočekuje ekipu Korduna.\nViktor Petrović, mlađi brat seniorskih reprezentativaca Srbije Borka i Dragoslava, osvojio je vicešampionsku titulu u singlu na Balkanskom prvenstvu za igrače do 13 godina koje je održano u Bugarskoj. Naš reprezentativac je u okršaju za zlato poražen posle velike i neizvesne borbe u dva seta, koja su igrana na razliku, od prvog nosioca, Turčina Furkana Saraka, sa 2:0.\nVikend za nama bio je veoma uspešan za članove kruševačkog Atletskog rekreativnog kluba Maratonac. Nenad Živković je bio drugi na planinskoj trci Sokolov put, dužine 22 kilometra sa 2170 metara uspona, kao najbolje plasiran takmičar iz Srbije. A na Novosadskom maratonu u konkurenciji muškog štafetnog maratona ekipa Maratonca, u sastavu Seniša Gašić, Ljubodrag Ilić i Andrej Savić zauzela je drugo mesto u generalnom plasmanu, iza Specijalne jedinice Vojske Srbije.\nU utakmici prvenstva Prve lige, grupe Zapad, rukometašice Gradskog ženskog rukometnog kluba Napredak 12 pretrpele su prvi poraz, od ekipe Prijepolja, na svom terenu sa 26-18, uprkos tome što su na poluvremenu imale prednost 1o-8.\nPrethodno : Rak dojke je najčešća maligna bolest kod žena\nSledeće : Otvaranje Sajma knjiga i izdavaštva Rasinskog okruga


Vreme 642-643 - Deca i gluvi: Kafka u filijali\nUprkos postojećem ugovoru, uprkos činjenici da Institut za fonetiku i patologiju govora osposobljava decu oštećenog sluha za normalan život, beogradska filijala Fonda za zdravstveno i socijalno osiguranje ozbiljno se zainatila. "Imate pravo samo da izađete iz prostorije", odgovor je koji dobijaju roditelji odlučni u nameri da svojoj deci omoguće normalan život\nOSTAVLJENI NA CEDILU: Deca sa problemom sluha\nZvanično, Institut za eksperimentalnu fonetiku i patologiju govora jeste institucija sa poluvekovnom tradicijom, mesto na kojem se primenjuju savremeni audiolingvistički tretmani i na kojem se usavršavaju studenti defektologije. Isto tako zvanično, ali razumljivije, ovaj Institut je mesto na kojem se deca sa nerazvijenim govorom, teškim govornim poremećajima i oštećenjem sluha osposobljavaju za normalno funkcionisanje. Još razumljivije, Institut je mesto na kojem je, recimo, dvogodišnji Andrej naučio svojih prvih 40 reči (među kojima i reč žirafa, s kojom čak i njegovi vršnjaci potpuno normalnog sluha imaju problema); mesto sa kojeg je krenula devojčica teško oštećenog sluha, sada učenica VI razreda redovne škole koja je uspela da se kvalifikuje za gradsko takmičenje iz gramatike i engleskog jezika. Kod ogromnog broja dece sa nerazvijenim govorom, primenom ranog audiolingvističkog tretmana, sprečena je mentalna retardacija i uključeni su u redovni sistem školovanja sa svojim vršnjacima. Svi ti argumenti, međutim, nestaju jednim potezom i na jednom mestu: u Republičkom fondu za zdravstveno i socijalno osiguranje, filijala Beograd.\nPROCES: Sve do 30. maja 2002. priča o Institutu izgledala je gotovo idilično: svake godine, na osnovu ranijih dogovora i odobrenja Ministarstva zdravlja, obnavljan je ugovor sa Fondom za zdravstveno osiguranje i svake godine tu se za normalan život osposobljavalo između 150 i 200 dece sa teškim i težim oštećenjima sluha i govornim poremećajima. Procedura je bila jednostavna i podrazumevala je defektološku dijagnostiku u Savetovalištu Instituta (tim doktora i magistara nauka), odlazak na lekarsku komisiju Fonda, dobijanje uputa na tri meseca i početak tretmana. Prema statistikama, od 1991. do 2002. godine, 88 odsto dece sa oštećenim sluhom, koja su svakodnevno dolazila u Institut, krenulo je u redovne škole i spremljeno je za normalan život, kod 30 procenata dece je sprečena mentalna retardacija a kod dece sa različitim oblicima govornog oštećenja vreme tretmana je skraćivano i do 50 procenata. Ono što je takođe bitno, osposobljavanje ove dece državu neuporedivo manje košta, nego socijalna izdvajanja koja bi morala da obezbedi za njih kao invalidna lica do kraja života.\nA onda se u maju 2002. neko negde dosetio da nam taj i takav Institut baš nešto i nije neophodan. Bez ikakvog pratećeg objašnjenja, iz Fonda je stiglo obaveštenje da se ugovor raskida, da bi 21. januara 2003, bio sklopljen za samo šest meseci. I baš u trenutku kada je roditeljima laknulo, umešala se svemoćna birokratija. Pre svega, od roditelja je zatraženo da decu dovode svakog meseca a da prethodno pribave uput pedijatra i mišljenje iz Zavoda za govorne poremećaje. Istovremeno, domovima zdravlja stigao je dopis da ne daju pedijatrijske upute deci za dolazak u Institut, a svako pojavljivanje pred komisijom Fonda podrazumevalo je pretnju da je "ovo poslednji put da vam dajemo uput". "Kad sam, uprkos tome što mi je dete ovde već duže vreme, bila odbijena pred komisijom, upitana sam da li znam koliko to sve košta i da li znam da je ovo privatna institucija. Na primedbu da imam pravo da biram gde ću voditi dete, odgovoreno mi je da imam pravo samo da izađem iz prostorije", priča za "Vreme" majka šestogodišnjeg Nemanje, koji ima teško oštećenje sluha. Slično su prošli i ostali roditelji, njih ukupno 150: uprkos važećem ugovoru, svima je uglavnom rečeno da je Institut privatna institucija i da troškove njenog funkcionisanja moraju da plaćaju korisnici. Toj tezi pogodovala je i činjenica da u tzv. medicinskoj mreži Republike već postoji jedan zavod specijalizovan za decu sa sličnim problemima, kao i činjenica da se Institut zvanično "vodi" kao društvena institucija. Oba argumenta, međutim, ostala bi bez osnova da su se članovi famozne komisije ili neko drugi pri Fondu za zdravstveno osiguranje makar za tren zainteresovali za ono što zapravo potpisuju ili ne potpisuju. "Mi nikome nismo konkurencija, a ono što deca dobijaju ovde, ne mogu da dobiju nigde drugde. Svakodnevni audiolingvistički tretman KSAFA aparatom u individualnom radu je usluga koju pružamo deci očuvanog intelektualnog razvoja. Za decu sa ovakvom vrstom oštećenja, to je presudno", objašnjava mr Silvana Punišić, rukovodilac smene polikliničke službe Instituta. S druge strane, teza o privatnom vlasništvu potpuno je besmislena jer je Institut društvena, naučna, zdravstvena i edukativna institucija koja nije u mreži zdravstvenih ustanova i decenijama se finansira uz saglasnost Ministarstva zdravlja sredstvima zdravstvenog osiguranja za deo njegove zdravstvene delatnosti.\nKako bilo, roditelji dece sa oštećenim sluhom i govornom patologijom od januara ove godine prinuđeni su da svakog meseca prolaze kroz proceduru koju porede sa Kafkinim Procesom. U peticiji koju su prošle godine uputili na više adresa u Vladi Republike Srbije istakli su da su u beogradskoj filijali Fonda i oni i njihova deca izloženi maltretiranju, beskonačnom čekanju i ucenjivanju, ali problem ne da nije rešen, već se još više zakomplikovao. Predstavnici Fonda istovremeno nisu spremni da odgovore na jednostavno pitanje o tome da li Fond finansira ili ne finansira Institut: na uporne telefonske pozive "Vremena" rečeno je samo da je direktorka odsutna, a da je njen zamenik na sastanku. U međuvremenu, zaposleni saradnici u Institutu, rade sa decom bez obzira na administrativne i finansijske teškoće: svakodnevnu rehabilitaciju u Institutu trenutno koristi 150 dece čiji su uputi još važeći i četrdesetak one koje su tu bez ikakvog uputa i pokrivanja troškova.\n(MAL)TRETMAN: Ako se zna kakva je situacija u domaćem zdravstvu i koliko kafa, bombonjera i flaša viskija treba poneti lekarima i raznim administrativcima prilikom bilo kakve intervencije, čitava ova priča ne zvuči toliko šokantno. Međutim, čak i površni uvid u proceduru koju i inače prolaze roditelji dece sa oštećenim sluhom i govornom patologijom, diže je na drugačiji nivo. "Posle niza pregleda tokom kojih su me lekari ubeđivali da je sa mojim sinom sve u redu, utvrđeno je konačno da on ima teško oštećenje sluha. Kada je napunio 20 meseci, u julu 2002, odvela sam ga u Zavod jer su mi pedijatri rekli da ga upravo tamo odvedem. Međutim, odmah sam obaveštena da će zbog nedostatka osoblja njegova rehabilitacija biti obavljana jednom nedeljno i to tek pošto se završe godišnji odmori. Znajući da mi je svaki dan dragocen i pošto sam se malo raspitala, dovela sam ga u Institut. Za samo mesec dana, sa oštećenjem sluha od 90 odsto, on je prvi put progovorio, da bi posle šest meseci već razmenjivao reči, prepoznavao slike i normalno komunicirao", priča Nataša, majka dvoipogodišnjeg dečaka. "Posle pogrešno vođenog porođaja koji je izazvao oštećenje nervnog sistema, odnosno sluha, pa zatim i posle svih ovih maltretiranja, došlo mi je da objavim oglas, okupim roditelje sa sličnim pričama i da tužim državu. Najmanje što mogu da urade jeste da nam omoguće da svoju decu vodimo tamo gde će im biti pruženi svi uslovi za normalan život."\nUmesto toga, nadležni su pružili: ugovor koji ne poštuju, komisiju u kojoj ne sede stručnjaci osposobljeni da procene stepen oštećenja, usluge Zavoda koji se istovremeno bavi i decom sa oštećenim sluhom i decom sa drugim poremećajima i koji nema dovoljno osoblja, višesatne boravke u čekaonicama... Pored svega toga, zanimljivo je da sve te "usluge" pruža samo prestonička filijala Fonda. Roditelji u Nišu, Pirotu i Senti, gde takođe funkcionišu odeljenja Instituta za eksperimentalnu fonetiku i patologiju govora, dobili su važeće upute za šest, odnosno za tri meseca – bez ikakvih komplikacija, bez maltretiranja, poštujući ugovor potpisan 21. januara. "Mi tražimo isto to, što zaista nije mnogo. Tražimo samo da nam se obnavlja ugovor, da se procedura pojednostavi i da svi zajedno ne preživljavamo dramu koju sada imamo svakog 27. u mesecu. Mesečni troškovi za svako dete su minimalni, a deca odavde izlaze potpuno osposobljena za normalan svakodnevni život", objašnjava rukovodilac polikliničke službe Instituta mr Slavica Pantelić.\nKad se imaju u vidu ipak skromni zahtevi roditelja i osoblja, postavlja se naravno pitanje o smislu i razlozima za (u najmanju ruku) čudno ponašanje nadležnih u beogradskom Fondu. Da li za njihov budžet uopšte postoje sredstava koja bi se okarakterisala kao previsoka za normalan razvoj deteta? Da li im, iz nekog razloga, toliko smeta što se u nekoj instituciji primenjuju domaće vrhunske metode, koje daleko prevazilaze ono na šta su korisnici Fonda inače naviknuti? U tom slučaju, možda bi bilo korisno podsetiti ih na činjenicu da su i njima i društvu mnogo korisnija deca koja su osposobljena za normalno funkcionisanje i samostalan život, nego deca čiji su problemi zapušteni i koja postaju briga društva do kraja života. Ili, prevedeno na njima razumljiv jezik: deca za koju bi sad izdvajali minimalna sredstva, u budućnosti neće opterećivati tu kasu koju trentno tako ljubomorno čuvaju.


Aplikacije za razmene poruka – ključ marketinškog uspeha u 2019 - IT RešenjaIT Rešenja\nYou Are Here: Home » Zanimljivosti » Aplikacije za razmene poruka – ključ marketinškog uspeha u 2019\nAutor: Nebojša Rašković Datum: 26. 05. 2019. Rubrika: Zanimljivosti | komentar : 0\nŠta o ostvarenju glavnih marketinških ciljeva u digitalnoj sferi komunikacije ima da preporuči Debi Doerti, direktorka odeljenja B2B marketinga jedne od vodećih globalnih aplikacija za razmenu poruka – Viber\nAplikacije za razmenu poruka postale su neizostavni deo života svakog korisnika. Sve što se u poslednje vreme dešava upućuje na to da bi svaki iole više upućeni marketing profesionalac pod svoje prioritete morao da podvede tzv. „mesendžere“ – kroz koje bi mogao da podstiče lojalnost, prihode i bazu kupaca, klijenata ili korisnika – ističe Debi Doerti, (Debbi Dougherty), direktorka odeljenja B2B marketinga popularne aplikacije Rakuten Viber.\nOsnovne postave marketinga pretrpele su velike promene u poslednjih godinu i po dana. Sa pojavom brojnih novih aplikacija i ostalih inovativnih platformi, marketinški lideri su se našli pred izazovom da prepoznaju ključne tačke za dalju uticajnu i uspešnu komunikaciju sa postojećim i budućim korisnicima i kupcima. Iako su “oruđa” poput unapređene stvarnosti (AR), virtualne stvarnosti (VR) i digitalnih pomagala nove generacije pobudili dosta interesovanja, sve češći zaključak marketinških menadžera i stručnjaka je da su “tradicionalne” platforme najefektnije u postizanju željenih ciljeva.\nBrojni izvori ukazuju na to da će trend sveopšteg korišćenja aplikacija za razmenu poruka na dnevnoj osnovi i dalje dobijati na snazi. Podaci koje su predstavila ciljna istraživanjaukazuju na to da već preko 150 miliona stanovnika SAD aktivno koristiti ovaj vid komunikacije – a da će više od polovine Amerikanaca to činiti do 2022. Ove informacije će sigurno biti posebno interesantne marketinškim menadžerima – kako bi široke baze korisnika mogle biti efikasno umrežene i angažovane na njima omiljeni način.\nU skladu sa navedenim, očekuje se da će u savremenom marketingu sve češće poduzimati sledeće inicijative:\nPodsticanje lojalnosti putem opšte korisne dvosmerne komunikacije i odnosa\nKada korisnici prate robnu marku na Fejsbuku ili Instagramu, u pitanju je jednostrani odnos. Drugim rečima – robna marka predstavlja sadržaj – putem prikaza novih proizvoda ili vlogtutorijala o načinu njihovog korišćenja – ali tu “interakcija” prestaje. Nasuprot tome, “mesendžeri” stvaraju jedinstvenu mogućnost kupcima ili korisnicima da uspostave direktan odnos sa robnom markom ili pružaocem usluge – bilo da je reč o potrebi da se brzo reši problem pri korišćenju ili dobijanju podataka o novoj liniji prozivoda. Kako oni već koriste platforme za razmenu poruka za svoju svakodnevnu direktnu komunikaciju sa bližnjima – to omogućava robnim markama raspolaganje sa aspektom “međusobne” komunikacije.\nPored mogućnosti da uživo četuju sa predstavnikom robne marke, brojne aplikacije takođe nude mogućnost korišćenja digitalnih “čet botova”. Oni su idealni za pružanje podrške u svakom trenutku – putem brzih odgovora na pitanja i razrešenjem prostijih korisničkih nejasnoća, situacija ili problema. Kroz ponudu interakcije uživo ili putem čet botova, marketinški menadžeri će sigurno doprineti stvaranju dugoročne lojalnosti svojih korisnika zahvaljujući na ovaj način uspostavljenom korisnom, dvosmernom odnosu.\nStvaranje prihoda kroz nove mogućnosti kupovine, pretrage i deljenja informacija\nKada marketinški menadžeri razmatraju kako bi izgledala “dobra” platforma u koju bi vredelo investirati, uobičajeno se ta priča svodi na faktor povratka investicije (ROI). Oni razumeju vrednost lojalnosti svojih korisnika – ali istovremeno nastoje da shvate kako se ona pretvara u stvaranje prihoda za njihovu robnu marku. Za čet aplikacije – ovo je ključna tema za razmatranje uloge integrisanih funkcija elektronske trgovine.\n“Mesendžeri” su brzo postali najpoželjnija platforma na kojoj je kupcima omogućeno da lako pretražuju raznovrsne ponude i dele informacije o njima sa svojim poslovnim kontaktima ili bližnjima. Uzmimo, na primer, grupni čet stvoren oko predstojećeg venčanja. Ako sve članice takve čet grupe koriste istu aplikaciju za razmenu poruka koja sadrži funkciju šoping tastature, biće im lako da “pročešljaju” kroz ponudu i proslede jedne drugima predloge za idealnu haljinu ili dekoracije – time stvorivši mogućnost da momentalno obave konsultacije pre nego što se odluče o kupovini.\nOva posebna vrsta funkcije elektronske trgovine stvara realnu, merljivu vrednost robnim markama koje koriste aplikacije za razmenu poruka i omogućava kupcima da na njima omiljeni, uobičajen način pristupaju zanimljivim informacijama koje će ih voditi do nabavke novih prozivoda.\nUspostavljanje odnosa sa novim kupcima – pametnom upotrebom reklama, bez korišćenja “intruzivnih” metoda\nPodsticanje direktnih odnosa sa klijentelom je uvek predstavljalo važan cilj za marketing menadžere, ali to ne podrazumeva samo interakciju sa postojećim kupcima ili korisnicima. Uz postojanje velikih data-baza korisnika na aplikacijama za razmenu poruka, marketing menadžeri će biti u stanju da pristupe novim kupcima ili korisnicima koji bi mogli da se zanimaju za njihovu robnu marku putem pametnih i nenametljivih reklamnih poruka.\nPrivatnost i ciljane reklamne poruke danas predstavljaju neke od najkontroverznijih tema u oblasti marketinga na društvenim mrežama, pogotovo kada se uzme u obzir koliko su korisnici postali izrazito osetljivi na zloupotrebu podataka. Kroz korišćenje odgovarajuće platforme za razmenu poruka, robne marke mogu biti sigurne da ne postupaju van granica prilikom prikupljanja ili analize korisničkih informacija. Drugim rečima – treba izabrati aplikaciju koja neovlašćeno ne čita, ustupa ili prodaje informacije iz privatnih razgovora svojih korisnika – i obraća se korisnicima jedino putem aktivnosti koje obezbeđuju anonimnost njihovih podataka.\n2019 je godina u kojoj marketinški menadžeri otkrivaju da investiranje u nanjnovija ili najatraktivnija tehnološka rešenja nije nužno i najbolji način za uspostavljanje sadržajnog odnosa sa svojim korisnicima. Usmeravanjem resursa prema aplikacijama za razmenu poruka, čija popularnost stalno raste, robne marke će biti u mogućnosti da ostvare sve svoje ciljeve u tom smislu i uspostave angažovanu, dvosmernu, korisnu i efikasnu komunikaciju – baziranu na poštovanju privatnosti podataka i informacija svojih korisnika, kupaca i klijenata.\nO autorki: Debi Doerti je direktorka odeljenja za B2B marketing kompanije Rakuten Viber, globalne aplikacije za razmenu poruka sa preko 1 milijarde aktivnih korisnika. Tokom više od 15 godina marketinškog angažmana, Debi je zauzimala vodeće pozicije u marketing odeljenjima kompanija za reklamne tehnologije i izdavaštvo; trenutno zauzima vodeću ulogu u mBolden, organizaciju posvećenu pružanju podrške ženama u sferi mobilnih komunikacija


Dunav soja | nacor1\nDunav soja - standard kvaliteta bez GMO\nU Srbiji od aprila u prodavnicama se mogu naći i prvi artikli sa oznakom „Dunav Soja" - proizvodi kvaliteta „Bez GMO" koji su domaćeg porekla. Donošenje ove oznake priznalo je i podržalo Ministarstvo poljoprivrede.\n„Dunav Soja“ je strogo kontrolisan standard koji omogućava označavanje prehrambenih proizvoda (mesa, jaja, mleka) koji su dobijeni korišćenjem genetski nemodifikovane soje evropskog porekla.\nU prostorijama sedišta Dunav soja udruženja, u Beču,sprovedena je obuka o zahtevima i načinu sprovođenja provera nad primenom Dunav soja standarda kvaliteta. Obuci su prisustvovala sertifikaciona tela koja su dobila saglasnost da sprovode ocenjivanje usaglašenosti u Srbiji (SGS, Bureau Veritas, Quality Austria i drigi) i ispred NACOR-a - Iva Vučković, kao jedini konsultant koji je obučen za implementaciju standarda u preduzećima na teritiriji Srbije i Bosne i Hercegovine.\nDunav Soja je međunarodno udruženje koje se zalaže za bezbednost i visok kvalitet proizvoda, podrškom proizvodnje i korišćenja genetski nemodifikovane (BEZ GMO) soje iz Evrope.\nDunav Soja standard kvaliteta, sertifikacijom od njive do trpeze, garantuje da je proizvod sa oznakom „Hranjeno /Proizvedeno od soje kontrolisanog kvaliteta i porekla Dunav Soja“ dobijen korišćenjem domaće, evropske, genetski nemodifikovane (BEZ GMO) soje.\nDunav Soja udruženje broji preko 220 članova iz 16 evropskih zemalja među kojima su vodeći proizvođači i prerađivači soje, trgovci, proizvođači stočne hrane, ali i predstavnici prehrambene industrije (proizvođači mesa, mleka i jaja kao i drugi koji koriste soju), trgovinski lanci i druge značajne institucije i organizacije za zaštitu životne sredine, kao što su Greenpeace, Global 2000 i WWF koje podržavaju održive sisteme u proizvodnji BEZ GMO soje kontrolisanog porekla. Članovi Dunav Soja udruženja su važni učesnici tržišnog lanca vrednosti u proizvodnji visokokvalitetne hrane BEZ GMO evropskog porekla.\nDunav Soja udruženje podržano je od strane Ministarstva poljoprivrede i zaštite životne sredine Republike Srbije, koje Dunav Soja standard podržava još od 2013. godine kada je, zajedno sa 16 drugih nadležnih ministarstava iz evropskih zemalja dunavskog regiona, potpisalo Dunav Soja Deklaraciju.


FBiH: U protekla 24 sata registrirano 539 slučajeva COVID-19, prijavljeno 6 smrtnih ishoda - Federalno ministarstvo zdravstva: COVID19\nFBiH: U protekla 24 sata registrirano 539 slučajeva COVID-19, prijavljeno 6 smrtnih ishoda\nObjavljeno: 09.11.2021 ; Ažurirano: 19.11.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 3.264 uzorka, od kojih je 539 pozitivno na COVID-19. Novi slučajevi registrirani su u svim kantonima/županijama u Federaciji BiH.\nU Federaciji BiH do sada je testirano ukupno 934.579 uzoraka, a COVID-19 je potvrđen kod 166.772 osobe.\nU protekla 24h, u Federaciji BiH prijavljeno je 12 smrtnih ishoda, i to iz Hercegovačko-neretvanskog, Zapadnohercegovačkog, Zeničko-dobojskog, Tuzlanskog i Kantona Sarajevo, dok je 6 smrtnih ishoda prijavljeno retroaktivno.\nS današnjim danom, broj smrtnih ishoda na području Federacije BiH je 6.588.


Datum objave: 24.10.2019 20:35 | Autor: SLUŽBA ZA ODNOSE S JAVNOŠĆU VLADE CRNE GORE\nVlada Crne Gore je na danas održanoj 140. sjednicu kojom je predsjedavao predsjednik Duško Marković utvrdila Predlog zakona o privrednim društvima sa Izvještajem s javne rasprave. Izradi novog zakona se pristupilo usljed nedostataka važećeg akta, kao i potrebe potpunog usklađivanja sa legislativom Evropske unije u dijelu harmonizacije nacionalnih kompanijskih prava i staranju uslova za adekvatan razvoj unutrašnjeg tržišta, kao ključnog mehanizma, ali i postignuća evropskih ekonomskih integracija. Predloženim zakonom se detaljnije i preciznije regulišu pitanja osnivanja, upravljanja, restrukturiranja, prestanka privrednih društava i druga pitanja od značaja za njihovo funkcionisanje.\nVlada je utvrdila Predlog zakona o dopuni Zakona o visokom obrazovanju i odlučila da dostavi predloženi zakon Skupštini na razmatranje po skraćenom postupku. Predloženim izmjenama i dopunama propisano je da studenti, upisani na magistarske studije na javnim ustanovama do dana stupanja na snagu zakona, koji su izmirili, odnosno izmire školarinu u skladu sa Ugovorom o studiranju, nijesu dužni da plaćaju troškove za magistarski rad, ako te studije završe do kraja studijske 2020/2021. godine.\nOvakvim rješenjem studentima su date dvije godine za završetak postdiplomskih studija, bez obaveze plaćanja dodatnih troškova za magistarski rad, odnosno za prijavu magistarskog rada, osim onih koji se odnose na školarinu i na prenos kredita za nepoložene ispite.\nKada je pak riječ o produženju roka za upis na specijalističke studije za dvije godine, utvrđenim izmjenama i dopunama predloženo je rješenje da ustanove koje su akreditovale studijske programe specijalističkih studija do dana stupanja na snagu predloženog zakona mogu da upisuju studenate na specijalističke studije do studijske 2021/2022. godine.\nMinistarstvo finansija i Ministarstvo prosvjete zaduženi su da, u saradnji sa Univerzitetom Crne Gore, u budžetu za naredne godine opredijele nedostajuća sredstva po osnovu troškova za magistarski rad. Vlada je odlučila da iz tekuće budžetske rezerve obezbijedi Univerzitetu Crne Gore nedostajući iznos novca za povraćaj uplate studentima po osnovu uplate za magistarski rad, koji su uplate izvršili u septembarskom roku.\nUsvojen je Izvještaj o realizaciji obaveza iz Programa rada Vlade Crne Gore za I, II i III kvartal 2019. godine i Izvještaj o realizaciji zaključaka Vlade Crne Gore za II kvartal 2019. godine. Izvještaji su pokazali da je Vlada u prva tri kvartala ove godine realizovala 79,30 odsto obaveza iz Programa rada, te da je u II kvartalu realizovala 94,28 odsto zaključaka.\nProgramom rada Vlade Crne Gore za I, II i III kvartal 2019. godine planirano je ukupno 227 tema, od čega 75 tema iz nadležnosti Komisije za politički sistem, unutrašnju i vanjsku politiku i 152 teme iz nadležnosti Komisije za ekonomsku politiku i finansijski sistem.\nOd ukupnog broja planiranih tema, realizovano je 66 iz nadležnosti Komisije za politički sistem, unutrašnju i vanjsku politiku i to: 54 iz tematskog dijela i 12 tema iz normativnog dijela, kao i 114 tema iz nadležnosti Komisije za ekonomsku politiku i finansijski sistem, i to: 71 iz tematskog dijela, 21 iz normativnog dijela Programa i 22 prioritetna razvojna projekta.\nPored tema predviđenih Programom rada Vlade Crne Gore za 2019. godinu, Vlada je u I, II i III kvartalu 2019. godine razmotrila ukupno 1.246 tema i to: 14 predloga zakona, 1 nacrt zakona, 31 uredbu, 190 odluka, 1 strategiju, 322 informacije, 94 izvještaja, 5 ugovora/sporazuma, 127 platformi, dala mišljenje ili saglasnost na 2 predloga zakona, 5 inicjativa i 4 amandmana, te razmotrila 450 drugih tema iz nadležnosti Vlade.\nVlada je usvojila Izvještaj o realizaciji Plana optimizacije javne uprave 2018-2020. za period 1. april - 30. jun 2019. godine i donijela Odluku o izmjeni i dopuni Odluke o otpremnini u slučaju sporazumnog prestanka radnog odnosa zaposlenih u javnom sektoru.\nMinistarstvo javne uprave je zaduženo da do 1. marta 2020. godine dostavi Vladi objedinjeni izvještaj o realizaciji Plana optimizacije javne uprave 2018-2020 za III i IV kvartal 2019. godine.\nDržavni organi i javne ustanove čiji je osnivač država zaduženi su, a sudstvu, državnom tužilaštvu i jedinicama lokalne samouprave je preporučeno, da obustave zapošljavanje zasnivanjem radnog odnosa na neodređeno i određeno vrijeme do 1. marta 2020. godine uz izuzetak da je moguće je zasnovati radni odnos na određeno ili neodređeno vrijeme uz saglasnost Užeg kabineta Vlade.\nDržavni organi i javne ustanove čiji je osnivač država su zaduženi, a sudstvu, državnom tužilaštvu i jedinicama lokalne samouprave je preporučeno da donesu rješenja o prestanku radnog odnosa licima koja su zaključila radni odnos na određeno vrijeme nakon isteka roka na koji je odnos zasnovan, s tim što se radni odnos ne može produžiti do 1. marta 2020. godine bez prethodne saglasnosti Užeg kabineta Vlade.\nIzmijenjenom Odlukom propisano je da se Sporazum o prestanaku radnog odnosa ne može zaključiti sa zaposlenim koji obavlja poslove koji su od posebnog značaja za nesmetano i redovno vršenje poslova neophodnih za ostavarivanje nadležnosti organa, odnosno pravnog lica u kome je zaposleno to lice. Takođe je propisano da se na radno mjesto zaposlenog kojem je prestao radni odnos u skladu sa stavom 1 člana 6 Odluke ne može zaposliti drugo lice, te da se to radno mjesto ukida izmjenom akta o unutrašnjoj organizaciji i sistematizaciji, u roku od 30 dana, od dana isplate otpremnine.\nUsvojen je Izvještaj o realizaciji obaveza iz Programa pristupanja Crne gore Evropskoj uniji 2019-2020 za I, II i III kvartal 2019. godine. Za prva tri kvartala tekuće godine, od ukupno 195 obaveza, ispunjeno je 128, odnosno 66 odsto realizacije. Kada je riječ o zakonima i podzakonskim aktima, od 137 realizovano je 76, ili 55 odsto. Pored toga, od 58 strategijskih dokumenata, ispunjeno je 52, odnosno 90 odsto.\nVlada je prihvatila Koncept podrške Crne Gore savezničkim snagama (HNS). Podrška zemlje domaćina (Host Nation Support - HNS) predstavlja civilnu i vojnu pomoć pruženu u miru, u slučajevima prirodnih i tehničko - tehnoloških i ekoloških nesreća, za vrijeme kriza i za vrijeme sukoba, od strane zemlje koja je domaćin savezničkim snagama i organizacijama koje su smještene na njenoj teritoriji, koje sprovode operaciju na ili sa njene teritorije, ili kroz nju samo prolaze.\nCilj Koncepta je definisanje osnovnih okvira za sprovođenje podrške Crne Gore kao zemlje domaćina u skladu sa doktrinarnim dokumentima NATO-a i propisima u Crnoj Gori, kao i obezbjeđenje međusobne usklađenosti civilnog i vojnog dijela podrške sa dokumentima odbrambenog planiranja.\nVlada je usvojila Informaciju o Memorandumu o razumijevanju koji se odnosi na organizaciju, administraciju i finansiranje Međunarodne škole u SHAPE i prihvatila Memorandum. Po ugledu na ostale NATO članice koje su procijenile da je ovaj vid školovanja najefikasniji i najisplativiji, Crna Gora će potpisivanjem ovog Memoranduma omogućiti vojno-diplomatskim predstavnicima da budu uključeni u rad školskih odbora i komiteta za budžetska pitanja i na taj način će učestvovati u procesu donošenja odluka kada su u pitanju politike škole. Na taj način bi se, između ostalog, omogućilo da djeca crnogorskih vojno-diplomatskih predstavnika apliciraju za stipendije u toku završne godine školovanja.\nUsvojena je i Informacija o realizaciji mjera iz Šengenskog akcionog plana u oblasti izgradnje i rekonstrukcije graničnih prelaza i objekata Sektora granične policije. Prilikom predstavljanja izvještaja navedeno je da se program sektorske direktne budžetske podrške za unapređenje sistema integrisanog upravljanja granicom uspješno sprovodi. Posebno je naglašeno da je u 2018. godini, eksterna evaluacija Evropske komisije procijenila da je ispunejno 100 odsto indikatora za uplatu II tranše, što Crnu Goru čini jedinom državom korisnicom ovog programa koja je ispunila sve postavljene ciljeve, zahvaljujući uloženim naporima i postignutim rezultatima svih sudionika u ovom procesu. Na kraju rasprave je zaključeno da se isto očekuje i kada je riječ o uplati III tranše, pri čemu su evaluatori pozitivno ocijenili napore uložene u realizaciji mjera iz ŠAP-a u prethodnoj godini.\nU sklopu sveukupnih napora na planu borbe protiv trgovine ljudima, Vlada je usvojila Odgovore na Upitnik ekspertske grupe Savjeta Evrope GRETA u okviru trećeg kruga evaluacije impelmentacije Konvencije SE za borbu protiv trgovine ljudima u Crnoj Gori.\nVlada je usvojila Industrijske politike Crne Gore 2019-2023 s Izvještajem sa javne rasprave. Ključni cilj donošenja ovog dokumenta je uspostavljanje strateškog okvira i prioriteta za industrijski razvoj, kroz planiranu podršku i implementaciju mjera radi promovisanja internacionalizacije domaćih preduzeća, implementacije inovacija i novih tehnoloških rješenja u industriji, razvoja resursno efikasnije ekonomije i dobrog upravljanja životnom sredinom, kako bi se kreirale veće dodate vrijednosti u svim fazama razvoja preduzeća i jačanja međunarodno konkurentne industrije.\nU skladu sa tim, utvrđeni su sljedeći strateški ciljevi: unapređenje infrastrukture i poslovnog ambijenta za efikasniji industrijski razvoj; unapređenje investicija i finansija za modernizaciju industrije; podsticanje inovacija, transfera tehnologije i razvoja preduzetništva i unapređenje pristupa tržištu. Radi ostvarivanja navedenih strateških ciljeva, donijet je i Akcioni plan za sprovođenje Industrijske politike Crne Gore 2019 – 2023 s Izvještajem sa javne rasprave.\nVlada je usvojila Izvještaj o aktivnostima na suzbijanju sive ekonomije sa predlogom mjera za suzbijanje sive ekonomije. Izvještaj sadrži pregled aktivnosti u okviru svake nadležne institucije ponaosob, kao i predlog mjera za dalje suzbijanje sive ekonomije. Tokom rasprave je zaključeno da se nivo sive ekonomije smanjuje, ali da je i dalje prisutna u svim oblicima, dok su zaključcima nadležne institucije obavezane da nastave sa sprovođenjem mjera na daljem suzbijanju ove pojave.\nDonijeta je Odluka o izradi Lokalne studije lokacije "Lučice", opština Budva, čiji je osnovni cilj obezbjeđivanje uslova za razvoj turizma na ovom području, uz poštovanje principa uređenja, zaštite i održivog korišćenja prostora. Programskim zadatkom je definisano da vizija razvoja prostora u obuhvatu LSL treba da prati viziju razvoja primorskog regiona, koji, kao važan prostorni, ekonomski, i društveni resurs Crne Gore, treba da se usmjereno i kontrolisano razvija, koristeći na održiv način svoje prirodne, kulturne i stvorene potencijale. U daljem razvoju moraju se poštovati evropski standardi i vrijednosti i uspostaviti pravila za kvalitetnu regulaciju i upravljanje prostorom. Za LSL radiće se Strateška procjena uticaja na životnu sredinu.\nU skladu sa Strategijom razvoja energetike do 2030. godine, Vlada je utvrdila Nacrt Detaljnog prostornog plana za prostor višenamjenske akumulacije na rijeci Komarnici s Programom održavanja Javne rasprave. Javna rasprava će trajati 30 radnih dana od dana oglašavanja u jednom dnevnom štampanom mediju koji se izdaje i distribuira na teritoriji Crne Gore i na internet stranici Ministarstva održivog razvoja i turizma. DPP Komarnica treba da obezbijedi jasnu viziju budućeg razvoja ovog prostora, kao područja od posebnog značaja za izgradnju infrastrukturnih objekata, na korist lokalnih zajednica i Crne Gore, čime se stvaraju planske pretpostavke za realizaciju važnog hidroenergetskog objekta. Prema programskom zadatku, cilj je da se mogući negativni uticaji sagledaju i svedu na najmanju mjeru, a pozitivni efekti iskoriste za intenzivniji razvoj.\nUtvrđen je i Nacrt izmjena i dopuna Lokalne studije lokacije „Mihinja“u Podgorici s Programom održavanja Javne rasprave, u trajanju od 15 radnih dana.\nVlada je usvojila Informaciju o realizaciji Ugovora o koncesiji po kombinovanom DBOT aranžmanu za istraživanje vodotoka Crnja i tehno-ekonomsko korišćenje vodnog energetskog potencijala za proizvodnju električne energije u malim hidroelektranama. S tim u vezi Vlada je prihvatila i Ugovor sa kompanijom „DEKAR“ d.o.o., Podgorica o koncesiji za izgradnju malih hidroelektrana „Crnja“, „Ljubaštica“i „Crni potok“ na vodotoku Crnja, kojim se mijenja raniji Ugovor, zaključen 2008. godine.\nU Informaciji se podsjeća da je Vlada na sjednici održanoj 20.12.2018. godine, u namjeri da na jedinstven način reguliše uticaj potencijalno spornih okolnosti na prava i obaveze ugovornih strana u koncesionim ugovorima, donijela Zaključak kojim je odlučila da se, u onim slučajevima gdje takva potreba postoji, sa koncesionarima zaključi izmijenjeni ugovor o koncesiji, kako bi se redefinisali i preciznije uredili određeni aspekti postojećih koncesionih odnosa. Budući da je Vlada, u cilju unifikacije postojećih koncesionih odnosa, utvrdila tipski ugovor za koncesiju za izgradnju malih hidroelektrana, pripremljen je i konkretni predlog ugovora.\nVlada je, između ostalog, donijela i Akcioni plan za sprovođenje Strategije pametne specijalizacije (2019-2024), za 2019. i 2020. godinu, kojim je utvrđeno 5 operativnih ciljeva i 39 aktivnosti. Svi operativni ciljevi praćeni su odgovarajućim indikatorima učinka u smislu početne vrijednosti 2018. i projekcija u vidu ciljne vrijednosti 2020. i ciljne vrijednosti 2024. godine.\nFOTO I VIDEO: https://flic.kr/s/aHsmHUQUUU


Prvi put se oglasila verenica ubijenog saudijskog novinara - Sputnjik Srbija\n18:49 24 Februar 2020\n15:36 26.10.2018 (osveženo 15:48 26.10.2018) Preuzmite kraći link\nVerenica ubijenog saudijskog novinara Džamala Hašogija, Turkinja Hatidže Džengiz, izjavila je danas da je on pretpostavljao da ga saudijske vlasti neće ispitivati ili hapsiti u Turskoj, iako je bio zabrinut da će se podići tenzije kada poseti Konzulat u Istanbulu.\nU intervjuu za turski list „Haberturk“, Džengizova je kazala da Hašogi nije želeo da ide u Konzulat Saudijske Arabije, u koji je ušao 2. oktobra, prenosi Rojters.\nHašogi je došao u zgradu Konzulata Saudijske Arabije u Istanbulu kako bi dobio dokumenta neophodna za venčanje sa turskom verenicom Hatidžom Džengiz.\nKolumnista „Vašington posta“ ubijen je 2. oktobra u saudijskom konzulatu u Istanbulu.\nSaudijska Arabija je više od dve nedelje insistirala da je on izašao iz konzulata, da bi na kraju priznala da je ubijen. Prva verzija bila je da je ubijen u tuči, da bi saudijski tužioci u četvrtak okarakterisali ubistvo Hašogija kao zločin s predumišljajem.\n18:32 Kakve to „narodne patrole“ po Srbiji „zavode red“\n18:30 Amerika preti nasledniku Sulejmanija: Stići će te sudbina generala\n18:08 Holandski tužilac: Imamo svedoka da je malezijski „boing“ oborio „Buk“\n18:06 Umirujuća vest iz SZO: Koronavirus nije globalno van kontrole


A. J. 3. juna 2021. 17:19\nPrethodnu godinu smo dobro zapamtili, ali zbog neslavnih razloga – pandemija je poremetila naše živote, kao i automobilsko tržište gde ima dosta gubitnika. Međutim, pojedini modeli automobila su čak i u turbulentnoj godini zabeležili impresivnu prodaju pored svih otežavajućih okolnosti, a najtraženijih 10 na svetu su pred vama.\nNeki od njih su vam poznati, a pojedini bestseleri sa dalekih, ali velikih tržišta su modeli kakve nismo videli u Evropi, ili ako jesmo, na Starom kontinentu nose drugačiji naziv.\nFoto: TuRbO_J – CC BY 2.0\nToyota ima tri modela u 10 bestselera, i čak 5 među 20 najprodavanijih automobila. Klasične limuzine možda jesu segment u izumiranju, ali Toyota Camry se ne predaje bez borbe, potpomognuta izvrsnom reputacijom na američkom tržištu što se pouzdanosti tiče.\nKao i većina modela, Camry je zabeležio pad prodaje u 2020. i to za 120.000 jedinica u poređenju sa 2019. Ipak, razlog leži i u činjenici da je pre dve godine predstavljen potpuno novi Camry koji je tada uticao na veliki rast prodaje, pa su podaci iz prošle godine verovatno reprezentativniji za buduću prodaju ovog modela.\n9. Volkswagen Tiguan – 607.121\nFoto: Petr Magera – CC BY 2.0\nVolkswagen Tiguan je učinio više od ostalih modela iz Volfsburga kako bi nemački brend postao najveći proizvođač automobila u 2020. godini. Krosoveri su u značajnoj meri pomogli da Volkswagen tokom prošle godine proizvede 10,8 miliona automobila, što je nešto više od rezultata njihovog najvećeg rivala Toyote sa čijih je fabričkih traka sišlo 10,5 miliona jedinica.\nPored toga, Tiguan je pao za dve pozicije u poređenju sa 2019, sa sedme na devetu. Prodaja ovog modela je takođe pala, sa 770 hiljada u 2019. na 607.121 tokom prošle godine.\n8. RAM Pickup – 631.445\nFoto: roger blake – CC BY 2.0\nMala je razlika između RAM-a i njegovog najbližeg konkurenta, modela Chevrolet Silverado. Razlika u njihovim prodajnim rezultatima tokom 2020. je samo 12 hiljada jedinica, što dovoljno pokazuje koliko je snažna i ozbiljna konkurencija u segmentu kamioneta u SAD i Kanadi gde se ova vozila i najviše prodaju.\nNa bolju prodaju RAM-a uticalo je predstavljanje najsnažnijeg pick-up modela ikada naziva Rebel TRX kojeg pokreće 6,2 litarski V8 agregat koji razvija 702 KS.\nFoto: Greg Gjerdingen – CC BY 2.0\nNa drugom mestu među velikom američkom pick-up trojkom nalazi se Silverado, koji je čak zabeležio i blagi rast prodaje u odnosu na 2019. Tačnije, 1.319 jedinica više, što je ovom gabaritnom automobilu omogućilo skok sa dvanaeste na sedmu poziciju ove liste. Na taj način, sva tri najprodavanija kamioneta u Americi su našli svoje mesto u najboljih 10 modela po prodaji na svetu.\nTržište automobila u Americi je naglo skočilo u drugoj polovini prošle godine, a a posebno potreba za komercijalnim vozilima u građevinskoj industriji, sa kojom su pick-up modeli blisko povezani.\n6. Nissan Sylphy – 674.663\nNissan Sylphy može da se zahvali na ovoj zavidnoj poziciji isključivo kineskom tržištu. Ovaj automobil je bio najprodavaniji u najmnogoljudnijoj zemlji sveta sa 542.725 prodatih primeraka tokom prošle godine. Ovakva dominacija u Kini stavlja Sylphy daleko ispred svojih rivala, Volkswagen Lavide i Honde Civic.\nTakođe poznat kao Sentra na nekim tržištima, na prodaju ovog Nissana značajno je uticalo predstavljanje nove generacije.\n5. Honda Civic – 697.945\nFoto: Ian Dick – CC BY 2.0\nHonda Civic je zadržala peto mesto po globalnoj prodaji iako je rezultat slabiji za 120.000 jedinica u poređenju sa 2019.\nPandemija je razlog značajnog pada u prodaji, ali krajem ove godine očekuje se i start za 11. generaciju Civica.\n4. Honda CR-V – 736.980\nFoto: Amit Agarwal – CC BY 2.0\nHonda CR-V je dugo bila najprodavaniji SUV na svetu, ali sa padom prodaje od 13% u poređenju sa 2019., sada je izgubila tu titulu.\nIpak, uteha za Hondu leži u činjenici da su i dalje dosta ispred jednog od svojih najvećih rivala, modela Volkswagen Tiguan koji se nalazi na devetom mestu ove liste.\n3. Ford F Series – 936.084\nFoto: Jason Lawrence – CC BY 2.0\nZa bilo koji drugi automobil, podijum i treće mesto bio bi ogroman uspeh. Ipak, Fordovi modeli F Serije su jedini koji su tokom 2019. imali više od milion prodatih jedinica, a tokom 2020. je ta brojka spala na ispod milion, tačnije 936.084. Pored pada u prodaji, Ford F Series pao je i na listi najprodavanijih automobila sa drugog na treće mesto.\nPored velike potražnje za kamionetima u Americi tokom prošle godine, redizajnirani F Series je odložen zbog pandemije i predstavljen je tek krajem godine, što je uticalo na pad prodaje. A, pre nekoliko dana Ford je prikazao i prvi ikada F-150 na struju.\n2. Toyota RAV4 – 995.762\nFoto: Kate Ter Haar – CC BY 2.0\nBroj dva na listi zauzima dobro poznati RAV4 koji je ovu poziciju preuzeo od Ford F Serije, što dokazuje apetit kupaca za SUV modelima.\nNije samo napredak na listi impresivan već i činjenica da je RAV4 zabeležio rast prodaje, tačnije prodato je 34 hiljade primeraka više u 2020. nego u 2019. godini, što ne zvuči kao puno ali u godini kakva se retko dešava prodajni rezultati modela RAV4 su jedno od retkih pozitivnih iznenađenja.\n1. Toyota Corolla – 1.134.262\nFoto: dave_7 – CC BY 2.0\nNakon rasta prodaje u 2019, Toyota Corolla je zabeležila značajan pad jer je tokom prošle godine prodato oko 250 hiljada jedinica manje.\nTo je smanjenje prodaje od oko 11%, ali ipak Corolla i dalje ostaje najprodavaniji automobil na svetu i jedini koji je premašio brojku od milion prodatih primeraka u 2020. Corolla je zadržala prvu poziciju na listi iako nije bila najprodavanija na skoro svim najvećim tržištima.\nIpak, za razliku od svojih rivala, Corolla se nudi u većem broju zemalja gde beleži vrlo dobre rezultate, što joj je i omogućilo da i dalje bude najprodavaniji automobil na svetu.


Turizam: Prvo mesto za Srbiju na moskovskom sajmu turizma – Balkanekspresrb.rs\nTuristička organizacija Srbije, na vodećem sajmu turizma MITT, Moskva osvojila je prestižnu nagradu za celokupan nastup izlagača.\nNa ovogodišnjem predstavljanju turističke ponude poseban akcenat stavljen je na promociju zdravstvenog turizma Srbije što pokazuje kolika zainteresovanost vlada na ruskom tržištu o ovom segmentu . U aprilu 2018. godine očekuje se studijska poseta velikog broja turoperatera ruskog tržišta koji će obići najjače destinacije u ponudi zdravstvenog turizma Srbije.\nU sklopu predstavljanja turističke privrede i turističkih organizacija iz naše zemlje održani su brojni sastanci kao i kontakti sa najtiražnijim medijima.\nSa preko 1.800 kompanija i 190+ destinacija, MITT, Moskva je ključno mesto za poslovne sastanke u turističkoj industriji Omogućava izlagačima da povećaju svest o svojoj destinaciji, steknu pravi osećaj za rusko putničko tržište i značajno povećaju potražnju za turističkom ponudom.♦


Solidarnost i prijateljstvo Srbije i Italije potvrđeno tokom krize - CorD Magazine Solidarnost i prijateljstvo Srbije i Italije potvrđeno tokom krize - CorD Magazine\nPredsednica Vlade Srbije Ana Brnabić čestitala je ambasadoru Italije u Srbiji Karlu Lo Kašu, zvaničnicima i italijanskom narodu Dan Republike Italije, koji ova zemlja danas obeležava\nBrnabić je tokom ovog razgovora poručila da je, i u najtežoj krizi koja je zadesila svet u novijoj istoriji, Srbija, kao prijatelj i strateški partner, uz Italiju i italijanski narod.\nPredsednica Vlade je dodala da je pred nama važan zadatak – da zajedničkim snagama i solidarnošću prebrodimo krizu izazvanu pandemijom kako bismo pristupili oporavku naših ekonomija.\nAmbasador Lo Kašo je iskazao zahvalnost na humanitarnoj pomoći u vidu zaštitne opreme koju je Srbija poslala Italiji, ističući da je to potvrda solidarnosti i prijateljstva naših zemalja.\nOn je istakao da je epidemiološka situacija u Srbiji zadovoljavajuća, zahvaljujući racionalnim merama koje je sprovodila Vlada Srbije, a koje su omogućile da se život polako vraća u normalne tokove.\nAmbasador je, govoreći o oporavku ekonomije u narednom periodu, izrazio uverenje da će uskoro biti nastavljene i italijanske investicije u Srbiji, kao podsticaj oporavka ekonomije nakon krize.\nPremijerka je prenela zahvalnost italijanskom ambasadoru na kontinuiranoj podršci te zemlje evropskim integracijama Srbije, i ukazala na značaj nastavka dijaloga i bilateralnih poseta zvaničnika dveju zemalja.\nObraćanje ambasadora Karlo lo Kašoa povodom Dana Republike Italije


Dačić sa Tilersonom: Srbija i SAD da nađu zajednički interes! • HAPPYTV.RS\nDačić sa Tilersonom: Srbija i SAD da nađu zajednički interes!\nPrvi potpredsednik Vlade i ministar spoljnih poslova Ivica Dačić izjavio je da je danas u Beču, američkom kolegi Reksu Tilersonu kazao da je neophodno da se naprave određeni strateški dogovori i da je u tom smislu Srbija spremna da otvoreno razgovara sa novom američkom administracijom.\n"Te promene u američkoj politici mogu da naprave samo predsednik, potpredsednik i ministar spoljnih poslova. Oni, koji su iz starog establišmenta, nisu ni sposobni za tako nešto jer brane svoju politiku iz 90-tih godina", kazao je Dačić Tanjugu posle susreta sa Tilersonom na marginama Saveta ministara OEBS.\n"Razgovor sa Tilersonom je bio otvoranje vrata da se početkom iduće godine napravi jedan bilateralni sastanak sa njim", ukazao je on.\n"Doćiće 24.februara na jubilej godišnjice diplomatskih odnosa Rusije i Srbije", najavio je Dačić.\n"Ministar za Evropu Velike Britanije je želeo da nam prenese da njegova zemlja za kraj jula sprema Samit EU i Zapadnog Balkana, koja će biti u Londonu. Pozvao je da, ako imamo neke posebne zahteve, to iznesemo", rekao je Dačić, dodajući da će Danken početkom iduće godine posetiti Srbiju.\nFoto: Facebook Srcem za Srpsku, Twitter/Interpreter_Mag


Nenad Vučković - Sportal\n00:39 - 22.11.2015\nVučković: Očekujem pobedu u dvomeču sa Česima\nRukometni reprezentativac Srbije Nenad Vučković izjavio je danas da se nada da će Srbija uspeti da se pobedi Češku i da se plasira na Svetsko prvenstvo.\n18:41 - 21.11.2015\nRukometaš Srbije Nenad Vučković izjavio je da bi uspeh za reprezentaciju na Evropskom prvenstvu predstavljao ako bi uspela da se plasira na Olimpijske igre u Londonu, što podrazumeva i igranje u polufinalu.\n18:38 - 21.11.2015\nVuković: U subotu odluka o nastupu Vučkovića\nSelektor rukometne reprezentacije Srbije Veselin Vuković rekao je da će odluku o eventualnoj zameni za povređenog Nenada Vučkovića doneti u subotu, uoči početka druge faze takmičenja.\n18:34 - 21.11.2015\nSelektor rukometne reprezentacije Srbije Veselin Vuković odlučio je da za završnicu šampionata Evrope u tim vrati oporavljenog Nenada Vučkovića, a na tribine će se preseliti Momir Rnić junior.\n06:32 - 21.11.2015\nNenadić menja povređenog Vučkovića protiv Poljske\nSelektor rukometne reprezentacije Srbije Veselin Vuković iskoristio je pravo i umesto povređenog Nenada Vučkovica za duel sa Poljskom u nacionalni tim uvrstio Petra Nenadića.\n05:49 - 21.11.2015\nVučković: Najbolji sportisti sveta nas neće dekoncentrisati u Londonu\nSrpski rukometaš Nenad Vučković izjavio je da on i njegovi saigrači iz reprezentacije jedna čekaju da počnu Olimpijske igre u Londonu, jer svi koji se bave sportom sanjaju da učestvuju na takvom takmičenju.\n04:03 - 21.11.2015\nNenad Vučković: Bez kalkulacija na SP u Španiji\nRukometni reprezentativac Srbije Nenad Vučković izjavio je da na narednom Svetkom prvenstvu u Španiji neće biti kalkulacija i da će ekipa u svaku utakmicu ulaziti "kao da je prva i poslednja".\nRukometaši Srbije: Igra u odbrani je ključ trijumfa nad Korejom\nRukometaš Srbije Nenad Vučković izjavio je u Saragosi da je njegov tim pobedio Južnu Koreju u prvom meču na Svetskom prvenstvu, jer je uspeo da odigra odbranu na zavidnom nivou, što su ponovili i njegovi saigrači Ivan Nikčević, Ivan Stanković i Momir Ili\n03:54 - 21.11.2015


Brisel da se izjasni o situaciji u Srbiji - infolokal\nHome Drugi pišu Brisel da se izjasni o situaciji u Srbiji\nBrisel da se izjasni o situaciji u Srbiji\nEvroposlanici pisali komesaru Varhejiju\nGrupa od 21 poslanika Evropskog parlamenta uputila je pismo komesaru za proširenje EU Oliveru Varhejiju u kome ukazuju na „ekstremno uznemirujuću“ situaciju sa poštovanjem ustavnih i ljudskih prava u Srbiji i traže da se Brisel jasno izjasni o tome, javila je agencija Beta.\nNavodeći da je predsednik Srbije Aleksandar Vučić proglasio vanredno stanje bez roka trajanja, ukazuju da je ta „teška i neproporcionalna“ mera ograničila ljudska prava, ali ne radi sprečavanja širenja kovida 19, već radi ometanja slobode izražavanja i slobode kretanja.\nPoslanici podsećaju i na izjavu Aleksandra Vučića da „evropska solidarnost ne postoji. To je samo bajka na papiru i dodaju da se uporedo sa tim nastavlja saradnja sa Moskvom i Pekingom.\nPismo su potpisali poslanici različitih političkih grupacija, među kojima i oni čija su zaduženja u Evropskom parlamentu direktno povezana sa evrointegracijama država Zapadnog Balkana, kao što su predsedavajuća Zajedničkog parlamentarnog odbora EU-Srbija Tanja Fajon, predsednik Radne grupe za Zapadni Balkan u Odboru za spoljnu politiku Tonino Picula ili izvestiteljka za Kosovo Viola fon Kramon Taubadel, prenosi Beta.\n(Preuzeto iz lista Danas, petak / ponedeljak, 17 – 20. april 2020, broj 8236-8239, godina XXIII)\nPrevious articleGerontološki centar\nNext articleMoja majka umrla u KC Niš od gladi


Kladovo: Da Blederija bude proglašena zaštićenim područjem – Klikni Zeleno\nKladovo: Da Blederija bude proglašena zaštićenim područjem\nJavni uvid o Nacrtu uredbe o proglašenju i Studiji zaštite spomenika prirode “Blederija”, važan je ali tek početni korak na očuvanju, zaštiti i unapređenju tog područja – naglašeno je na javnoj raspravi i javnoj prezentaciji održanoj u Kladovu.\nPodručje Spomenika prirode „Blederija“ površine 398,8 hektara koje se predlaže za zaštitu locirano je na teritoriji opštine Kladovo na jugoistočnim obroncima planine Miroč, i zahvata većim delom KO Reka, ali i KO Brza Palanka.\nNa sastanku je prezentovan predlog akta sa osnovnim vrednostima područja. Spomenik prirode “Blederija” prvo bi ove godine trebalo da bude proglašeno zaštićenim područjem u režim II kategorije jer za to postoje čvrsti argumenti.\nPrezentaciji Javnog uvida o Nacrtu uredbe o proglašenju i Studiji zaštite spomenika prirode “Blederija“ zaštićenim područjem prisustvovala je Jasmina Jović pomoćnica ministra za Zaštitu životne sredine, predstavnici Zavoda za zaštitu prirode, NP “Đerdap”, JP “Srbija šume”, lokalne samouprave, ali i predstavnici udruženja građana koji se finansiraju iz budžeta opštine Kladovo i bave se očuvanjem prirode, ali i drugi zainteresovani. Javni uvid traje do 17. marta do kada fizička i pravna lica mogu dostaviti primedbe u pisanoj formi na e-mail ili poštom na adresu Ministarstva zaštite životne sredine.\nPočela javna rasprava o Nacrtu zakona o klimatskim promenama\nJavna rasprava o “Nacrtu zakona o vodi za ljudsku upotrebu”


PREDLOG ZAKONA O IZMJENAMA I DOPUNAMA ZAKONA O DRŽAVNOJ UPRAVI: Preciznija saradnja državne uprave i NVO\nSaradnja organa državne uprave i nevladinih organizacija (NVO) biće preciznije regulisana Predlogom zakona o izmjenama i dopunama Zakona o državnoj upravi, koje se nalazi u skupštinskoj proceduri.\n"NVO se, u dijelu koji se odnosi na konsultovanje u pripremi akata javnih politika, sagledavaju kao sastavni dio ostale zainteresovane javnosti, davanjem mogućnosti za učešće u postupku javne rasprave u pripremi tih akata u dvije faze - konsultovanja koja prethodi izradi određenog akta i rasprave o nacrtu akta", navodi se u obrazloženju.\nVažeća rješenja su u praksi uzrokovala obavezu organa državne uprave da, prilikom izrade određenog akata javne politike, objavljuju dva posebna poziva za ućešće u konsultovanju o istom pitanju - jedan za NVO i drugi za zainteresovanu javnost.\n"Takvo rješenje je necjelishodno, imajući u vidu da su i NVO dio zainteresovane javnosti, pa je dovoljno da postoji jedan proces javnog konsultovanja za sve zainteresovane subjekte", kaže se u obrazloženju Predloga zakona.\nMinistarstva i organi uprave ostvaruju saradnju sa NVO omogućavanjem učešća NVO u postupku sprovođenja javne rasprave u pripremi zakona i strategija, radu radnih grupa i dragih radnih tijela koje obrazuju ministarstva i organi uprave radi sagledavanja pitanja od zajedničkog interesa ili za normativno uređivanje odgovarajućih pitanja.\n"Kriterijume i postupak izbora predstavnika NVO u radne grupe i druga radna tijela utvrđuje Vlada", navodi se u Predlogu zakona.\nZakonskom odredbom preciznije se uređuju pitanja od značaja za postupak sprovođenja javne rasprave u pripremi akata javnih politika. Obuhvat sprovođenja javne rasprave se proširuje i na strateška dokumenta(a ne samo na zakone kakoje do sada bilo), a propisuju se i izuzeci od obaveze sprovođenja javne rasprave.\nJavna rasprava se ne sprovodi kad se zakonom, odnosno strategijom uređuju pitanja odbrane i bezbjednosti i godišnjeg budžeta, u vanrednim, hitnim ili nepredvidljivim okolnostima i kad se zakonom bitno drukčije ne uređuje neko pitanje.\nU ovim slučajevima ministar je dužan da Vladi, uz predlog zakona ili strategije, dostavi i obrazloženje razloga zbog kojih nije sprovedena javna rasprava.\nIZVOR: Vebsajt RTCG, 06.01.2018.


eKapija | ŠSTK priča o uspehu: Milena Gajović Shrestha, generalni menadžer SR Technics Serbia - Želja nam je da domaće stručnjake vratimo u zemlju\nŠSTK priča o uspehu: Milena Gajović Shrestha, generalni menadžer SR Technics Serbia - Želja nam je da domaće stručnjake vratimo u zemlju\nSR Technics je vodeći svetski pružalac MRO (Maintenance, Repair and Overhaul) usluga u sektoru civilne avijacije. Svojim klijentima nudi sveobuhvatna i potpuno prilagođena rešenja za tehničku podršku i upravljanje flotama, motorima i komponentama. Sedište kompanije je na aerodromu u Cirihu, a više od 500 aviokompanija širom sveta koristi njihove usluge.\nCentar zajedničkih usluga uspostavljen je u Srbiji 2015. godine. Lokalna kompanija podržava strateške ciljeve firme i njene dugoročne planove. Ukupan obim poslovnih aktivnosti koje centar u Srbiji pruža matičnoj kompaniji takođe je značajno veći nego što je to bilo planirano, a danas zapošljava više od 240 ljudi.\nMilena Gajović Shrestha, generalna menadžerka SR Technics Serbia, u intervju za eKapiju kaže da će ove godine staviti težište na dalje administrativno i operativno širenje, kao i na konsolidaciju i jačanje aktivnosti u Srbiji.\n- Da bismo ostvarili ovaj cilj, stalno se trudimo da osnažimo svoje timove. Tokom 2017. posvetićemo posebnu pažnju razvoju zaposlenih, što je u skladu sa našim globalnim prioritetima - kaže Gajović Shrestha.\nIntervju sa Milenom Gajović Shrestha je šesti u nizu razgovora sa firmama-članicama Švajcarsko-srpske trgovinske komore, kojima ŠSTK promoviše rad švajcarskih firmi u Srbiji i ističe vrednosti i dobre poslovne prakse ove zemlje i ovih kompanija.\neKapija: Zašto se SR Technics zainteresovao za Srbiju i da li firma planira da proširi svoje poslovanje u Srbiji?\n- SR Technics je strateški odabrao Srbiju, jer smo uvereni da ona pruža značajne pogodnosti i potencijale za dalji rast usluga koje pruža naša firma. Odluka da se investira u Srbiji zasnovana je na povoljnoj poslovnoj klimi koja pruža jasnu perspektivu za razvoj naše kompanije. Nakon uspešno obavljenog transfera prvih administrativnih procesa, odlučili smo da dalje širimo poslovanje u Srbiji.\neKapija: Kakve poslove nudite u Srbiji?\n- Zapošljavamo 240 ljudi, uglavnom na administrativnim poslovima u sektoru finansija i računovodstva, u službi interne revizije i usklađivanja sa zakonskom regulativom, u kontroli izvoza, indirektnoj nabavci, u sektorima za informacione tehnologije i ljudske resurse. Takođe, sve veći broj inženjera u Srbiji podržava naše globalne aktivnosti. Poštujući kulturne i društvene aspekte domaćeg tržišta, zapošljavamo ljude koji dele našu viziju i naše vrednosti.\neKapija: Zaposleni su ključni u ostvarivanju ciljeva kompanije. Pozicioniranje SR Technics-a kao atraktivnog poslodavca je važan deo vaše strategije.\n- Fokusiramo se na ostvarivanje i prestizanje ciljeva, što zahteva pažljivo i precizno planiranje i sinhronizovan timski rad. Naš tim je potpuno posvećen tome da da sve od sebe i stoga smatramo da smo u stanju da potpuno ostvarimo svoje ciljeve.\nZapošljavanje je takođe intenzivan i izazovan proces. Poslovne aktivnosti koje smo preselili u Beograd za sada zahtevaju visok nivo tehničke stručnosti. Pozicioniranje SR Technics-a kao atraktivnog poslodavca bilo je važan deo naše lokalne strategije, a nakon dve godine možemo da kažemo da smo uspešni, jer u proseku primimo 200 prijava za svako radno mesto. Takođe, više od 15% novozaposlenih u prethodnih godinu dana imalo je preporuke. Treba napomenuti i to da je 47% menadžerskih radnih mesta popunjeno u okviru firme. Bez obzira na to da li su zaposleni kandidati iz redova firme ili van nje, želimo da osiguramo pravedan i transparentan proces zapošljavanja, u kom će svi zainteresovani kandidati imati jednake šanse.\nTokom proteklih 12 meseci, SR Technics je takođe razvio jaku saradnju sa Univerzitetom u Beogradu. Kroz organizaciju raznih pripravničkih programa i radionica pozivamo nove generacije talenata da otkriju kakve mogućnosti im pružamo u odličnoj radnoj sredini.\neKapija: Kako podstičete i motivišete radnike?\n- SR Technics posluje u avioindustriji, gde se kvalitet i praktična obuka na radnom mestu visoko vrednuju. Obuku obavljaju iskusne kolege iz Ciriha, prenoseći svoje znanje novoformiranim beogradskim timovima. SR Technics takođe ulaže u profesionalni razvoj svojih zaposlenih kroz obuku za rukovodioce i kurseve "lean" menadžmenta, uključujući ih u različite projekte u okviru naše organizacije na globalnom nivou.\nZaposlenima nudimo atraktivne mogućnosti i omogućavamo im da prate svoje profesionalne ciljeve u izazovnom, ali i stimulativnom okruženju. Zahvaljujući visokom stepenu stručnosti i posvećenosti zaposlenih, u stanju smo da doprinesemo uspehu svetski poznatog brenda SR Technics.\neKapija: Činjenica je da mnogi mladi stručnjaci napuštaju Srbiju u potrazi za boljim prilikama za razvoj karijere. Koji je, po vama, najbolji način da se to spreči?\n- Mnogi stručnjaci traže prilike u inostranstvu u cilju sticanja vrednog iskustva kroz rad u internacionalnim firmama. Međutim, već nakon nekoliko godina, mnogi od njih požele da se vrate u Srbiju, ako im se ukaže prilika. Naš cilj je da privučemo talentovane domaće stručnjake i osnažimo njihovu motivaciju tako što ćemo im pružiti dobre uslove zaposlenja, priliku za dalje obučavanje i usavršavanje i mogućnost razvoja karijere u globalnoj organizaciji. Takođe, nadamo se da ćemo privući iskusne stručnjake poreklom iz Srbije koji žele da se vrate u zemlju.\n- Sa više od 80 godina poslovnog iskustva, SR Technics je prepoznatljiv po švajcarskim standardima kvaliteta i beskompromisnoj posvećenosti bezbednosti, pružanju usluga na vreme i tome da periodi tokom kojih su, usled potreba popravke, avioni prizemljeni budu što kraći. Takođe, naši zaposleni su izuzetno dobro obučeni i pouzdani, a sa njima gajimo zajedničke globalne vrednosti koje se odnose na sigurnost, kvalitet, ljude, klijente, etiku, komunikaciju, društvo i životnu okolinu.\neKapija: Šta biste poručili ljudima koji razmišljaju o karijeri u kompaniji SR Technics?\n- U kompaniji SR Technics poslovanje se razvija dinamično. Cilj nam je da unapredimo poslovne procese i podržimo dalji razvoj kompanije. Nudimo inspirativno radno okruženje, uz jasnu perspektivu brzog razvoja i napredovanja u okviru kompanije na globalnom nivou. Razvijamo organizacionu kulturu koja nagrađuje izuzetne rezultate, inovacije i stalno usavršavanje na svim poslovnim poljima. Takođe verujemo da su naš timski duh i entuzijazam ključ uspeha.\nSR Technics Services Beograd\nMilena Gajović Shresth


EP traži od Britanije da što pre aktivira proces izlaska iz EU\nBeta\t 28. juna 2016. 14:30\nEvropski parlament zatražio je danas od Velike Britanije da aktivira “što je moguće pre” klauzulu o izlasku iz EU, predvidjenu Lisabonskim ugovorom, da bi se “za sve izbegla štetna neizvesnost i zaštitio integritet Unije”.\nU rezoluciji usvojenoj sa 395 glasova za, uz 200 protiv, evroposlanici su takodje naglasili da volja britanskog naroda “treba da bude u potpunosti i brižljivo poštovana”.\nU prvobitnoj verziji rezolucije, tvrdjoj prema Londonu, traženo je od Velike Britanije da odmah aktivira klauzulu za izlazak, ali je taj tekst ublažen amandmanom koji je usvojen većinom glasova u Evropskom parlamentu.\nPoziv Evropskog parlamenta upućen je nekoliko sati pred početak evropskog samita tokom koga će britanski premijer Dejvid Kameron predstaviti kolegama iz ostalih 27 zemalja Unije političku situaciju u Velikoj Britaniji posle glasanja za izlazak iz EU na referendumu održanom 23. juna.\nKameron, koji je podneo ostavku, upozorio je da će svom nasledniku ostaviti odgovornost da pokrene proceduru razdruživanja od Unije. Ta procedura predvidjena je klauzulom za izlazak koja se nalazi u članu 50 Lisabonskog ugovora.\nPregovori mogu da počnu tek posle zvaničnog obaveštenja ostalih 27 zemalja članica o tome da Velika Britanija želi da napusti Uniju. Lisabonski ugovor zatim predvidja period pregovora od dve godine.


Independent: Malezijski putnički avion nestao jer ga je američka vojska oborila | WebTribune\nHome IZA OGLEDALA Independent: Malezijski putnički avion nestao jer ga je američka vojska oborila\nBivši francuski direktor aviokompanije tvrdi da je vojska SAD oborila avion MH370 Malaysia Airlines-a i to zataškala, piše Independent\nMark Dugan, koji je vodio Proteus Airlines, spekuliše da su Amerikanci napali avion jer su se plašili napada u stilu 11. septembra na vojnu bazu u Indijskom okeanu.\nOn je za francuski magazin Paris Match rekao kako Boing 777 nije pao ni blizu mesta gde su ga međunarodni timovi tražili, već blizu američke vojne baze na britanskoj teritoriji Dijego Garsija.\n„U pitanju je veoma moćna vojna baza. Iznenađujuće je da Amerikanci nisu uočili ovaj avion. Bez zalaženja u teorije zavere, postoji mogućnost da su Amerikanci oborili avion“, rekao je Dugon za France Inter.\nNjega su zatim upitali kako je moguće, da u današnjem „tehnološkom svetu“, nestane objekat dug 63 metra bez ikakvog traga, aludirajući na to da je postojao razlog da se dokazi sakriju.\nAtol Dijego Garsija, koji se nalazi skoro 4.500 kilometara severozapadno od Australije, korišćen je kao vojna baza SAD još od sedamdesetih godina i u njoj se trenutno nalazi 1.700 članova vojnog osoblja.\nMnoge teorije zavere su se pojavile o Dijego Garsija otkad je objavljen nestanak MH370, ali vlada SAD je u više navrata negirala da je avion prošao blizu baze.\nDugan je kao dokaz naveo svedoke na Maldivima, koji su mu rekli da su videli „ogroman avion kako leti veoma nisko“ ka ostrvu sa plavo-crvenim bojama Malaysia Airlines-a.\nUbrzo nakon nestanka aviona sa 239 putnika iz 15 različitih država, 8. marta, lokalni mediji na Maldivima su izjavili da je na plaži Barah pronađen aparat za gašenje požara koji najverovatnije potiče iz aviona, ali to otkriće nikada nije potvrđeno.\nDugan je rekao kako je MH370 možda otet, te je tako skrenuo ka Dijego Garsija, daleko od svog planiranog leta od Kuala Lumpura do Pekinga.\nŠto se tiče nestanka aviona sa radara, Dugan navodi da je moguće da je posada isključila sve uređaje zbog vatre.\nZvanični izveštaj o MH370 tvrdi da su putnici najverovatnije umrli od gušenja kada je kabina ostala bez kiseonika, pri čemu je avion vođen autopilotom dok nije ostao bez goriva i sleteo u okean.\nNikakvi novi dokazi o Boingu 777 se nisu pojavili, ostavivši Australijski odbor za bezbednost saobraćaja da uporedi let sa prethodnim katastrofama ne bi li izvukao nekakav zaključak.\nDugan tvrdi da ga je britanski obaveštajni oficir upozorio da je „rizično“ istraživati okolnosti pada MH370.\n„Neko zna“, dodao je on.\nDirektor Emirates, najveće međunarodne aviokompanije na svetu, takođe se nalazi među onima koji su ponovili Duganova pitanja o dostupnosti dokaza.\nSer Tim Klark je otkrio svoje sumnje u oktobru, rekavši da ne veruje „da se informacija čuva na nečijem stolu“ i da njegovi elektroinženjeri veruju da avion može da se pronađe iako su mu isključeni komunikacioni sistemi.\nBrojne teorije zavere su se pojavljivale u roku od 9 meseci nakon nestanka MH370, uz nekoliko njih koje tvrde da je avion oboren namerno ili greškom u toku vojnih vežbi.\nDrugi tvrde da je možda leteo u „senci“ drugog aviona kako bi se sakrio ili kako je za sve kriv pilot samoubica, prevara vezana za životno osiguranje ili neuspela otmica.


Novo partnerstvo između klinike "Acibadem" i fondacije "Podrži život" | Podrži Život\nNovo partnerstvo između klinike “Acibadem” i fondacije “Podrži život”\nNa poziv rukovodstva klinike „Acibadem“, članovi Fondacije „Podrži život“ posetili su Istanbul.\nS obzirom na to da uspešna saradnja datira već dugi niz godina, rešili smo da naše poslovanje podignemo na viši nivo, u vidu partnerstva.\nImajući u vidu humani karakter našeg rada, klinika „Acibadem“ je odlučila da svim pacijentima, čije lečenje finansira Fondacija „Podrži život“, obezbedi 30% popusta, što je definisano ugovorom o poslovno – tehničkoj saradnji.\nTokom posete, Katarina Danojlić i Ratomir Antonović imali su priliku da posete sva odeljenja klinike gde se leče naša deca, da se upoznaju sa eminentnim lekarima i uvere se u visok kvalitet i standarde koje „Acibadem“ nudi i pruža.\nTom prilikom, predstavnici Fondacije su posetili dva pacijenta Anđelu Janković, koja se uspešno leči od tumora na mozgu i Bogdana Gicovića, koji se leči od tumora na maloj karlici. U razgovoru sa njima, njihovim roditeljima i lekarima, dobili su informacije o toku njihovog lečenja i trenutnom zdravstvenom stanju.\nOvim putem se Fondacija zahvaljuje na predivnom gostoprimstvu, u veri da će naša uspešna saradnja u nastupajućem periodu biti još bolja.


Poliranje automobila i proizvodi za završnu obradu | Predstavništvo 3M (East) Srbija\nPoliranje automobila i proizvodi za završnu obradu\nJedinstveni procesi obnove boja i proizvoda kompanije 3M omogućavaju Vam postizanje savršenih rezultata.\nBilo da želite da se oslobodite nesavršenosti na površini ili želite da postignete savršeni sjaj - naš jednostavni vodič vodi Vas do fantastičnih rezultata.\nDa biste postigli savršene rezultate, ključ je u odgovarajućoj aplikaciji bezbojnog laka - držite se uputstva proizvođača boje!\nPoslednja reč tehnologije kada su u pitanju bezbojni lakovi, kaže da su jako osetljivi na uslove sušenja i da pravilna upotreba i sušenje olakšavaju završnu obradu i obezbeđuju kvalitetnije rezultate.\nUklanjanje farbe – uklanjanje nesavršenosti premaza u boji i providnog premaza\nKoliko god da ste stručni, ponekad će biti potrebe za restauracijom boje.\nSa procesima i proizvodima kompanije 3M, dizajniranim kako bi zadovoljili sve Vaše potrebe, sva prljavština može biti uklonjena uz minimalan trud, tako da se možete fokusirati na kvalitetnu i brzu završnu obradu.\nUklapanje boja i poliranje\nKoristite 3M Perfect-it™ Sistem za poliranje sa kodiranjem kompanije 3M da biste dobili površinu visokog sjaja, bez defekata. Proizvodi su dizajnirani tako da odgovaraju jedni drugima, a kodiranje kodova Vas osigurava da koristite prave izbor za najbolje rezultate.\nNapomena: jedinjenja koja se preporučuju u ovom procesu poliranja odnose se na savremene načine aplikacije bezbojnog laka. Za nešto starije površine, preporučuju se proizvodi iz spektra 3M Za negu automobila.\nDetaljno sređivanje i nega automobila\nBilo da radite na restauraciji spoljašnjosti ili unutrašnjosti automobila, proizvodi iz spektra 3M Za negu automobila lako se koriste i pogodni su za obnovu već nanetog bezbojnog laka, pretvarajući ga u brilijantni sjaj.


Grossi: Ako sankcije protiv Irana ostanu na snazi, sav trud će biti uzalud - SAHAR Balkan\nFeb 24, 2021 06:06 Europe/Sarajevo\nSaharTV – Generalni direktor Međunarodne agencije za atomsku energiju je reagujući na implementaciju parlamentarne rezolucije o povlačenju Irana iz Dodatnog protokola rekao da će „bez ukidanja sankcija protiv Irana sav trud biti uzaludan“.\n„Da nije postignut posljednji dogovor s Iranom, Teheran je mogao poduzeti nepovratne korake“ – rekao je Grossi u utorak, nakon što je Iran saopštio da ukida dodatne inspekcije svojih nuklearnih postrojenja, ali da daje rok od tri mjeseca da sankcije budu ukinute te da bi u tom slučaju mogao obrnuti svoju odluku.\nGrossi je podsjetio da je tokom svoje posjete Teheranu prije nekoliko dana s Iranom postigao razumijevanje u vezi s nadzorom iranskih nuklearnih aktivnosti.\n„Dogovor će nam omogućiti monitoring i bilježenje ključnih aktivnosti, ne svih njih, koje se odvijaju tokom tromjesečnog perioda“ – rekao je ističući da se ne radi o pravnom sporazumu, nego o razumijevanju.\nNakon što su se Sjedinjene Američke Države povukle iz nuklearnog sporazuma 2018.god, Iran je pokušao održati u životu potpisani sporazum s evropskim potpisnicama istog. No, nakon što se ni one nisu držale svojih obaveze, Teheran je postepeno počeo reducirati svoje obaveze.\nPrema članovima 26 i 36 nuklearnog sporazuma iz 2015.god. Iran ima pravo da napusti svoje obaveze djelimično ili u potpunosti ukoliko ostale strane ne budu ispunjavale svoje dužnosti.\nNa osnovu parlamentarne rezolucije pod nazivom Strateški akcioni plan za suprotstavljanje sankcijama, Iran je jučer zaustavio svoje dobrovoljne akcije i pristup međunarodnih inspektora svojim nuklearnim postrojenjima.


Centar za socijalni rad Subotica - ODRŽAN JE SEMINAR NA TEMU „ JAČANJE KAPACITETA INSTITUCIJA ZA PROMOCIJU VAŽNOSTI POLITIČKIH, EKONOMSKIH, SOCIJALNIH I ZDRAVSTVENIH PRAVA ŽENA SA INVALIDITETOM“ Design\nDana 28. i 29.01.2020. godine u Kaštelu Ečka, „ Lovački dvorac“, održan je seminar na temu „ Jačanje kapaciteta institucija za promociju važnosti političkih, ekonomskih, socijalnih i zdravstvenih prava žena sa invaliditetom“, uz finansijsku podršku UN Women.\nTrenerski tim činile su kosultantkinje u oblasti rodne ravnopravnosti Danica Todorov i Andrijana Čović, dok je koordinatorka projekta bila Milesa Milinković, master rodnih studija i dugogodišnja aktivistkinja u organizacijama za podršku osobama sa invaliditetom.\nSeminar je realizovala Kreativno afirmativna organizacija Parnas iz Novog Sada u sklopu svojih statutarnih ciljeva koji se odnose na stvaranje uslova za postizanje jednakih šansi i mogućnosti za sve, naročito za žene, osobe sa invaliditetom i mlade.\nSeminar je bio namenjen predstavnicima tela za rodnu ravnopravnost, odeljenjima koja se bave socijalnom zaštitom, društvenim delatnostima, unapređenjem položaja osoba sa invaliditetom, članovima opštinskog veća ali i drugim osobama iz institucija kojima će seminar doprineti unapređenju svojih profesionalnih znanja i veština.\nZaposlene u Centru za socijalni rad Grada Subotice, Jelena Zimonjić, rukovodilac Službe za zaštitu odraslih i starih i Dragana Vila, voditelj slučaja u Službi za zaštitu odraslih i starih prisustvovale su ovom dvodnevnom seminaru. Troškove punog pansiona i putne troškove snosio je organizator.


Krivokapić: Ekonomski oporavak je najbitniji; Kurc: Milion doza vakcina zemljama Zapadnog Balkana\nSamit o Zapadnom Balkanu Beču\n"Ne možemo biti građanska i demokratska država bez stabilne ekonomije", poručio je Krivokapić\n10447 pregleda\t7 komentar(a)\nEkonomski oporavak je najbitniji i ne možemo biti građanska i demokratska država bez stabilne ekonomije, saopštio je predsjednik Vlade Crne Gore Zdravko Krivokapić Krivokapić.\nIz Vlade je saopšteno da je on predvodio delegaciju Crne Gore na Samitu o Zapadnom Balkanu, koji je danas održan u Beču.\nKrivokapić je na plenarnom sastanku lidera Zapadnog Balkana istakao da je prijateljstvo, odnosno stvaranje povjerenja najvažniji preduslov i da bi Evropska unija (EU) trebalo da ima potpuno povjerenje u države Zapadnog Balkana.\n"Naš stav je jasan i naš pogled uperen je ka budućnosti, odnosno ka EU. Ekonomski oporavak je najbitniji i ne možemo biti građanska i demokratska država bez stabilne ekonomije", poručio je Krivokapić.\nOn je naglasio da je EU mislila na zemlje Zapadnog Balkana tokom pandemije, izrazivši žaljenje što se kasnilo sa isporukom vakcina, istakavši da će uskoro milion doza biti isporučeno zemljama Zapadnog Balkana.\nKurc je kazao i da je Samit o Zapadnom Balkanu u Beču prilika da se instiitucijama EU prenese jasna poruka o spremnosti Crne Gore i regiona da što prije postanu članice EU.\nIz Vlade su kazali da su lideri Zapadnog Balkana zajednički istakli da je Inicijativa austrijskog kancelara znak nade i stava usmjerenog ka stvaranju zajedničkog evropskog indentiteta, te da je ulazak u EU jedina perspektiva za Zapadni Balkan.\n"Poručili su da moraju raditi na reformama i jačanju regionalne saradnje, a da im je kao zemljama koje se nalaze u procesu tranzicije, neophodna pomoć EU", piše u saopštenju.\nZdravko KrivokapićVlada Crne GoreSebastjan KurcZapadni BalkanCrna Gora i Austrija


Derbi kola ABA lige u Železniku: Zvezda i Budućnost neće igrati u hali "Aleksandar Nikolić"\nKošarkaši Crvene zvezde dočekaće u ABA ligi Budućnost iz Podgorice u Železniku, zbog zauzetosti dvorane "Aleksandar Nikolić". Razlog za to je tradicionalni tekvondo turnir "Galeb" koji se ...\nZvezda čeka Budućnost u Železniku\nKošarkaši Crvene zvezde ugostiće podgoričku Budućnost u Železniku, u derbiju četvrtog kola ABA lige u nedelju (19h). Crveno-beli će biti domaćini u Stjepana Šupanca 15a zbog zauzetosti dvorane ...\nDERBI ABA LIGE Meč Crvena zvezda - Budućnost igra se u Železniku\nDerbi utakmica 4. kola ABA lige, Crvena zvezda - Budućnost odigraće se u nedelju od 19 časova u dvorani u Železniku. Meč je trebalo da bude na programu u hali "Aleksandar Nikolić", ali zbog tekvondo ...\nZvezda zbog tekvondoa dočekuje Budućnost u Železniku\nKošarkaši Crvene zvezde u derbiju 4. kola ABA lige dočekaće Budućnost iz Podgorice u Železniku, zbog zauzetosti dvorane "Aleksandar ...\nRazlog - turnir taekvondo kluba "Galeb". Crvena zvezda mts i Budućnost odigraće i drugi uzastopni međusobni meč u Železniku, a treći ove decenije. Turnir taekvondo kluba "Galeb" izmestio je ...\nZvezda menja dvoranu za derbi protiv Budućnosti!\nZbog tekvondo turnira u Pioniru crveno-beli se sele u Železnik Derbi utakmica 4.kola ABA lige – Budućnost VOLI biće odigrana u nedelju od 19 časova u Železniku.\nZvezda morala da promeni dvoranu!\nCrveno-beli neće igrati u hali Pionir foto: Fonet/Aleksandar Barda Košarkaši Crvene zvezde neće meč 4. kola ABA lige protiv Budućnosti igrati u dvorani "Aleksandar Nikolić".\nKošarkaši Crvene zvezde u derbiju 4. kola ABA lige dočekaće Budućnost iz Podgorice u Železniku, zbog zauzetosti dvorane "Aleksandar Nikolić", u kojoj se ovog vikenda održava tradicionalni tekvondo ...\nZvezda - Budućnost u Železniku\nPionir je zauzet zbog taekvondo turnira „Trofej Galeb" Zbog zauzetosti dvorane Aleksandar Nikolić tokom narednog vikenda, KK Crvena zvezda dočekaće ekipu Budućnost u derbiju 4.kola ABA lige u ...\nTekvondisti u nedelju Zvezdu “izbacuju” iz “Pionira”\nDerbi utakmica 4. kola ABA lige između Crvene zvezde i Budućnosti neće biti odigrana u dvorani “Aleksandar Nikolić”. Ova dvorana će od 13. do 15. oktobra biti domaćin tekvondo turnira “Trofej Galeb” ...\n'Pionir' zauzet - Zvezda čeka Budućnost u Železniku!\nDerbi susret četvrtog kola regionalne ABA lige biće odigran u Železniku umesto u hali "Aleksandar Nikolić". Košarkaški klub Crvena zvezda mt:s saopštio je danas da će podgoričku Budućnost morati da ...\nMeč je trebalo da bude na programu u hali "Aleksandar Nikolić", ali zbog tekvondo turnira "Galeb" koji se od petka do nedelje održava u toj dvorani, Crvena zvezda mora da odigra meč protiv ...


06. септембра 2015.\nHerbarijum kaplara iz Velikog rata Kusturici na dar\nANDRIĆGRAD – Herbarijum koji je Milutin Ristić, jedan od 1.300 srpskih kaplara, napravio tokom Velikog rata berući biljke na Kajmakčalanu i ostalim ratnim poprištima, njegove kćerke žele da poklone proslavljenom srpskom režiseru Emiru Kusturici i „Andrićevom institutu“. Jedna od…\nMatija Bećković i Emir Kusturica otkrili spomenik Nikoli Tesli u Andrićgradu\nANDRIĆGRAD – Uz nobelovca Ivu Andrića i vladiku Petra Petrovića Njegoša, još jedan velikan od danas je među zidinama Andrićgrada! Pre koji minut, književnik Matija Bećković i režiser Emir Kusturica, otkrili su spomenik srpskom pronalazaču, naučniku, velikom Nikoli Tesli….\nDan prije nego u svijetu premijerom filma „Osvetnici 2″ otvoren je 3D u multipleksu „Dolly Bell“\nANDRIĆGRAD – U punoj sali multipleksa „Dolly Bell“ u Andrićgradu, večeras je pretpremijerno prikazano filmsko 3D ostvarenje “Osvetnici 2: Vladavina Ultrona”. Riječ je o epskom nastavku najuspješnijeg filma o superherojima svih vremena, inspirisanog Marvelovim stripom. Obožavaoci Marvelovih stripova koji…\nKusturica: Akademija scenskih umjetnosti biće najsnažnija škola režije\nANDRIĆGRAD – Direktor Andrićevog instituta Emir Kusturica rekao je Srni da će Akademija scenskih umjetnosti u Andrićgradu, koja će prve studente primiti u oktobru, biti najopremljenija i najsnažnija škola režije i glume u regionu. „Veoma je važno što predsjednik…\nPotpisan sporazum o očuvanju istorije Prvog svjetskog rata\nANDRIĆGRAD – Direktor Andrićevog instituta Emir Kusturica i osnivač Fondacije „Lisicin“ Anatolij Lisicin potpisali su u Andrićgradu sporazum o zajedničkoj saradnji u očuvanju istorijskih spomenika Prvog svjetskog rata u Rusiji i na Balkanu. Kusturica je rekao da ovaj sporazum…\nFestival „Dani ruskog filma“ od 26. do 29. aprila\nANDRIĆGRAD – Povodom 70 godina od Drugog svjetskog rata, u multipleksu „Doli Bel“ u Andrićgradu od 26. do 29. aprila biće održan festival „Dani ruskog filma“. Filmski festival biće otvoren u nedjelju, 26. aprila, u 20.00 časova projekcijom filma…\nPotpisan srpsko-ruski sporazum\n04. априла 2015.\nANDRIĆGRAD – U Andrićgradu je danas potpisan sporazum o humanitarnom radu između Andrićevog instituta, Ruskog doma iz Beograda i Srpsko-ruskog centra za humanitarna prava iz Niša. Direktor Andrićevog instituta Emir Kusturica rekao je da je izuzetno važno da u…\nSutra potpisivanje rusko-srpskog sporazuma\n03. априла 2015.\nANDRIĆGRAD – U Andrićgradu će sutra biti potpisan sporazum o humanitarnom radu između Andrićevog instituta, Ruskog centra za humanitarna prava i Federalne agencije za pitanje Zajednice nezavisnih država. Sporazum će potpisati direktor Andrićevog instituta Emir Kusturica, predstavnik Ruskog centra…


Marjanović:Bastać skreće pažnju s nepravilnosti u poslovanju - Studio B\nMarjanović:Bastać skreće pažnju s nepravilnosti u poslovanju\nMarjanović:Bastać skreće pažnju s nepravilnosti u poslovanju Tanjug\nPolitikaPolitika Pocetna 14. 05. 2019. 15:21:38\nZamenik šefa odborničke grupe SNS u Skupštini grada Beograda Radoslav Marjanović kaže da je sportski centar „Milan Gale Muškatirović“ potonuo u milionska dugovanja, a da predsednik opštine Stari grad Marko Bastać, odgovoran za centar, zamenom teza želi da skrene pažnju sa brojnih nepravilnosti u poslovanju.\nKako se navodi u saopštenju dok Bastać „svakodnevno kampuje, čupa saobraćajne znakove, demolira gradska gradilišta i zaustavlja uređenje Beograda, u Srbiji ne postoji sportski centar sa većim dugovanjima.\n„SRPC „Milan Gale Muškatirović“ trenutno za struju, vodu, grejanje i telefone duguje preko milion evra, te je navodna briga odlazećeg predsednika opštine Stari grad o bazenu i korisnicima nezapamćeno licemerje“, ocenio je Marjanović.\nOn kaže da zamenom teza Bastać želi da skrene pažnju sa brojnih nepravilnosti koje su otkrivene u poslovanju SRPC „Milan Gale Muškatirović“ koji je pre nekoliko godina podigao kredit od preko 50 miliona dinara za pokrivanje komunalnih dugova.\nUmesto smanjenja dugova oni su se samo povećali pa se postavlja pitanje šta se desilo sa tim sredstvima i gde su ona zapravo završila, navodi Marjanović.\nMarjanović u saopštenju navodi da je centar platio logo 2.722.500 dinara koji je i ranije bio u upotrebi kao i da postoje brojne sporne javne nabavke koje su predmet interesovanja budžetske inspekcije.


Predsednik Pokrajinske vlade: Pijaca i nova zgrada ZZJZ gotovi, rekonstrukcija kikindske bolnice po planu · gradski.online\nPredsednik Pokrajinske vlade: Pijaca i nova zgrada ZZJZ gotovi, rekonstrukcija kikindske bolnice po planu\nKIKINDA- Predsednik Pokrajinske vlade, Igor Mirović izjavio je da je Kikinda danas primer za to u kom pravcu ide Vojvodina.\nU pratnji potpredsednika Pokrajinske vlade i pokrajinskog sekretara za zdravstvo, Zorana Gojkovića i pokrajinskog sekretara za regionalni razvoj, međuregionalnu saradnju i lokalnu samoupravu, Aleksandar Sofić i domaćina, gradonačelnika Nikole Lukača, on je posetio novu gradsku pijacu i zgradu mikrobiologije kikindskog Zavoda za javno zdravlje:\n-Otvorena je najsavremenija gradska pijaca u koju je investirano gotovo 335 miliona dinara. Izgrađen je novi objekat ZZJZ, a u toku su radovi i na obnovi Opšte bolnice.\nPostigli smo danas dogovor da zajedno sa lokalnom samoupravom nastavimo sa ulaganjem u industrijsku zonu, kao i da u naredne dve godine realizujemo projekat rekonstrukcije vodovodne mreže- poručio je Mirović tokom radne posete Kikindi i dodao:\n-Zajedničkim radom Vlade Srbije, Pokrajinske vlade i lokalne samouprave uspeli smo da izgradimo industrijsku zonu i privučemo investitore. U narednih nekoliko meseci, očekuje nas početak izgradnje brze saobraćajnice od Sombora do Kikinde.\nTo je projekat koji će ovom delu Banata dati dodatni zamajac za privredni i ekonomski razvoj– poručio je Mirović. Gradonačelnik Kikinde, Nikola Lukač, oceno je da su realizovani projekti dokaz kako se dobrim planiranjem i zajedničkim radom mogu postići konkretni rezultati i realizovati velike investicije:\n– Prodavci i kupci su zadovoljni modernom gradskom pijacom. Sad imamo funkcionalnu, modernu i pijacu za ponos svih nas- saopštio je Lukač.\n(foto, Pokrajinska vlada, grad Kikinda i GRADSKI)\nPrethodnoU Bašaidu potvrđeno: Sport i briga o zaštiti životne sredine mogu zajedno\nSledećeZahvaljujući kompaniji “Mekafor”: Lekari leče pacijente, a donatori kikindsko zdravstvo


Tesla automobili će uskoro moći da “razgovaraju” sa pješacima | BL Portal\n13. Januara 2020. 18:04\nVlasnici Tesla vozila uskoro možda više neće morati da otvaraju prozore kako bi komunicirali sa pješacima, budući da bi ovi automobili uskoro mogli da „progovore“ preko spoljnih zvučnika.\nJavnost je o tome obavestio Elon Musk, ali nije ponudio sve detalje o tome kako će nova opcija funkcionisati.\nPretpostavlja se da „moć govora“ neće stići do starijih Tesla modela, a ističe se da se radi o korisnoj mogućnosti koja bi trebalo da poboljša kako komunikaciju, tako i bezbednost pešaka. Vozači će pješake na vrijeme moći da obavještavaju o svojim namjerama, a bez gubljenja vremena na spuštanje prozora, što će im, kako se pretpostavlja, omogućiti i da brže reaguju u kriznim situacijama, prenosi PC Press.\nMusk je istakao i neke „duhovite“ mogućnosti nove funkcije, a u Monty Python stilu, te se očekuje da se komunikacija među učesnicima saobraćaja zahvaljujući Tesli ubuduće razvija u više smjerova.